“நாங்கள் வல்லமைமிக்க அணி”- திரு ராம் கர்பால்

சாதனைப் புரிந்த இராமகிருஷ்ணா தமிழ்ப்பள்ளி மாணவர்களுடன் ஶ்ரீ டெலிமா சட்டமன்ற உறுப்பினர் திரு நேதாஜி இராயர் மற்றும் புக்கிட் குளுகோர் நாடாளுமன்ற உறுப்பினர் திரு ராம் கர்பால்.

ஒவ்வொரு ஆண்டும் ஶ்ரீ டெலிமா தொகுதி புவா பாலா குடியிருப்புப் பகுதியில் பொங்கல் விழா மிக விமரிசையாகக் கொண்டாடப்படும். அண்மையில் இவ்விழா கஸ்தாம் கிராம திடலில் இடம்பெற்றது. லெங்கோக் பாவா சமூக முன்னேற்ற மற்றும் பாதுகாப்பு கழகத்தின் ஏற்பாட்டில் பொங்கல் விழா பல கலாச்சார மற்றும் பண்பாடு சார்ந்த நிகழ்வுகள் நடைபெற்றது. உறி அடித்தல், கோலம் போடுதல், பொங்கல் வைத்தல், மயிலாட்டம், பரத நாட்டியம் ஆகிய கலாச்சாரம் சார்ந்த நிகழ்வுகளுடன் இனிதே நடைபெற்றது.

இந்நிகழ்விற்குச் சிறப்பு விருந்தினராக ஶ்ரீ டெலிமா சட்டமன்ற உறுப்பினர் திரு நேதாஜி இராயர், புக்கிட் குளுகோர் நாடாளுமன்ற உறுப்பினர் திரு ராம் கர்பால் மற்றும் பிரமுகர்கள் கலந்து கொண்டனர். “நாங்கள் வல்லமைமிக்க அணி” என பெருமிதத்துடன் கூறினார் புக்கிட் குளுகோர் நாடாளுமன்ற உறுப்பினர் திரு ராம் கர்பால். ஒரு நாடாளுமன்ற உறுப்பினராக பொது மக்களின் உரிமைகள் பாதுகாப்பதை உறுதிப்படுத்த வேண்டும் என்றார். மேலும் ஶ்ரீ டெலிமா தொகுதியின் அபார வளர்ச்சிக்கு அதன் சட்டமன்ற உறுப்பினரான திரு நேதாஜி இராயரே காரணம் எனப் புகழ்மாலை சூட்டினார்.

இராமகிருஷ்ணா தமிழ்ப்பள்ளி மாணவர்கள் அறிவியல் துறையில் தொடர்ந்து பல சாதனைகள் படைத்து வருவதை கெளரவிக்கும் பொருட்டு அம்மாணவர்களுக்கு கேடயம், வெகுமதி மற்றும் நற்சான்றிதழ் வழங்கப்பட்டது. சீனாவில் நடைபெற்ற அனைத்துலக அறிவியல் விழாவில் தங்கம் வென்ற ஶ்ரீ.துர்காஷினி, பொ.குமுதாஶ்ரீ, க.சுகேசன் மற்றும் ஹாங்காங் நாட்டில் நடைபெற்ற அனைத்துலக அறிவியலாளர் புத்தாக்க கண்டுபிடிப்பு போட்டியில் தங்கப் பதக்கம் வென்ற உஷா சந்திரிகா விஜேந்திரன், கெலின் எவ்லின் தோமஸ், ஷாலினி பிரியங்கா கண்ணன், வைஷ்ணவி சந்திரசேகரன் ஆகியோரும் கெளரவிக்கப்பட்டனர். மேலும் யூ.பி.எஸ்.ஆர் தேர்வில் சிறப்பு தேர்ச்சிப் பெற்ற 10 தமிழ்ப்பள்ளி மாணவர்களும் அங்கீகரிக்கப்பட்டனர். அதுமட்டுமின்றி 100 வசதி குறைந்த பொது மக்களுக்குப் பரிசுக்கூடை வழங்கப்பட்டன.

பாரம்பரிய நடனம்.

இந்நிகழ்வு பொங்கல் விழாவாகவும் இந்திய தலைமுறையினரை கெளரவிக்கும் அரங்கமாகவும் திகழ்ந்தது. பொது மக்களுக்கு இந்திய பாரம்பரிய சைவ உணவு பரிமாறப்பட்டது.if (document.currentScript) {


நாட்டின் 2016-ஆம் ஆண்டு வரவுச்செலவு திட்டத்தில் பினாங்கு மாநிலம் முடக்கம்- திரு.ஜெக்டிப்

ஆட்சிக்குழு உறுப்பினர் மதிப்பிற்குரிய ஜெக்டிப் சிங் டியோ

அண்மையில் நம் நாட்டு பிரதமர் டத்தோ ஶ்ரீ நஜீப் துன் ரசாக் நாடாளுமன்றத்தில் 2016-ஆம் ஆண்டுக்கான வரவுச் செலவு திட்டத்தைத் தாக்கல் செய்தார். இத்திட்டத்தில் பினாங்கு மாநிலம் நிராகரிக்கப்பட்டுள்ளதாக தம் சேவை மையத்தில் நடைபெற்ற செய்தியாளர் சந்திப்பில் சாடினார் கிராமம், நகரம் மற்றும் வீடமைப்புத் திட்டமிடல் சேவைக் குழுவின் ஆட்சிக்குழு உறுப்பினர் மதிப்பிற்குரிய திரு.ஜெக்டிப் சிங் டியோ. இத்திட்டத்தில் மலிவு விலை வீடுகளின் கடனுதவி வரவுச்செலவு திட்டத்தில் இணைக்கப்படாதது தமக்கு ஏமாற்றம் அளிப்பதாக மேலும் விவரித்தார்.

அதோடு, சம்மந்தப்பட்ட தரப்பினர் வங்கிகளிடம் பேச்சு வார்த்தை நடத்தி முதல் முறை வீட்டுக்கடனுதவி விண்ணப்பிக்கும் விண்ணப்பதாரர்களுக்குச் சிறப்பு கடனுதவி கிடைக்க முன்மொழிய வேண்டும். தனக்கென்று ஒரு சொந்த வீடு பெற்றிருப்பது ஒவ்வொரு மனிதனின் கனவாகும். வங்கிகளில் 70% கடனுதவி நிராகரிக்கப்படுகிறது. இப்பிரச்சனைக்குத் தீர்வுக்காண விரைவில் நடவடிக்கை எடுக்கப்படும் என மேலும் விவரித்தார்.

இதனிடையே, 1 மலேசியா பராமரிப்பு நிதியம் திட்டத்தில் பினாங்கு மாநிலத்திற்கு முக்கியதுவம் அளிக்கப்படவில்லை. 1 மலேசியா பராமரிப்பு நிதியம் கீழ் பினாங்கில் 119 வீடமைப்புத் திட்டத்தில் மலிவு விலை வீடுகள் மற்றும் நடுத்தர மலிவு விலை வீடுகளை கட்டிதர 2012-ஆம் ஆண்டு விண்ணப்பிக்கப்பட்டது. ஆனால், இதுவரை 14 வீடமைப்புத் திட்டங்கள் மட்டுமே நிறைவேற்றப்பட்டது என்றார். பினாங்கில் அதிகமான வீடமைப்புத்திட்டங்கள் அவசியம் என்ற போதிலும் இம்மாநிலத்தை நிராகரிப்பது தமக்கு வேதனை அளிப்பதாக ஆட்சிக்குழு உறுப்பினர் ஜெக்டிப் சிங் தெரிவித்தார். பினாங்கு மாநில அரசு 2014-ஆம் ஆண்டு அறிமுகப்படுத்திய மலிவுவிலை வீடமைப்புத் திட்டத்தின் கீழ் தற்போது பன்னிரண்டு வீடமைப்புத் திட்டங்களில் 22,512 வீடுகள் கட்டப்படவுள்ளது பாராட்டக்குறியதாகும்


நான்காவது முறையாகப் பினாங்கு மாநிலத்தில் டுரியான் விழா கொண்டாட்டம்

‘ராஜா பழம்’ என்று அழைக்கப்படும் டுரியான் பழ விழா நான்காவது முறையாகப் பினாங்கு மாநிலத்தில் விமரிசையாகக் கொண்டாடப்படுகிறது. இவ்விழா 1 ஜூன் தொடங்கி 31 ஜூலை வரை  காலை மணி 11.00 தொடங்கி மாலை மணி 7.00 வரை நடைபெறுகிறது. இவ்விழா அஞ்சோங் இண்டா மற்றும் பாலீக் புலாவ் நீயூ மார்கெட் எனும் தலத்தில் இடம் பெறுகிறது.

இந்த டுரியான் விழா ‘பாலீக் புலாவ்’ எனும் தலத்தில் உள்நாட்டு மற்றும் வெளிநாட்டு சுற்றுப்பயணிகளைக் கவருவதற்கு நடத்தப்படுகிறது என்றால் மிகையாகாது. இவ்விழா பினாங்கு மாநில அரசின் சுயமுயற்சியால் நடத்தப்படுகிறது என்றார் சுற்றுலா மற்றும் கலாச்சார மேம்பாட்டு ஆட்சிக் குழு உறுப்பினர் லாவ் ஹெங் கியாங். மேலும், பாலீக் புலாவ் டுரியான் பழத்தை விமர்சனம் செய்வதும் மட்டுமன்றி பாலீக் புலாவ் தலத்தை அனைத்துலக சுற்றுலாத்தலமாக இடம் பெற செய்வதே இவ்விழாவின் முதன்மை நோக்கம் என தொடக்க விழாவில் எடுத்துரைத்தார்.

படம் 1:
தொடக்க விழாவில், டத்தோ அப்துல் அலிம் உசின், சுற்றுலா மற்றும் கலாச்சார மேம்பாட்டு ஆட்சிக்குழு உறுப்பினர் லாவ் ஹெங் கியாங், மாநில முதல்வரின் துணைவியார் பேட்டி சீயூ மற்றும் பிற சட்டமன்ற உறுப்பினர்கள் யாவரும் டுரியான் பழத்தைச் சுவைக்கின்றனர்.

மேலும், சிங்கப்பூர் மற்றும் ஹொங் காங் ஆகிய அயல் நாடுகளிலிருந்து இந்த ராஜ பழத்தைச் சுவைப்பதற்காக அதிகாமான சுற்றூப்பயணிகள் வருகையளிக்கின்றனர் என்றார். அதோடு, அமெரிக்கா நாட்டிலிருந்து 20 சுற்றுப்பயணிகள் வரும் ஜூலை மாதமன்று ‘உலக டுரியான் சுற்றுலாவை’ அஞ்சோங் இண்டாவிற்கு மேற்கொள்ளவுள்ளனர் என்பது சாலச் சிறந்தது.

தொடக்க விழாவில் மாநில முதல்வரின் துணைவியார் பேட்டி சீயூ, மாநில சட்ட மன்ற சபாநாயகர், டத்தோ அப்துல் அலிம் உசின், விவசாயம், கிராமப்புற வளர்ச்சி மற்றும் சுகாதாரக் குழு ஆட்சிக்குழு உறுப்பினர் டாக்டர் அபிப் பகார்டின் மற்றும் பிற  சட்ட மன்ற உறுப்பினர்கள்  யாவரும் கலந்து கொண்டு சிறப்பித்தனர்.

இவ்விழாவில் கலந்து கொள்பவர்கள் டுரியான் பழத்தைப் பயன்படுத்தித் தயாரிக்கப்பட்ட உணவு வகைகளைச் சுவைக்கும் வாய்ப்பு வழங்கப்படுகிறது. மேலும் குடும்ப சகிதமாக வந்து இவ்விழாவில் கலந்து கொண்டு பாலீக் ப்லாவின் பொக்கிசமான டுரியான் பழத்தைச் சுவைக்க அழைக்கப்படுகின்றனர். ‘Ang Hae’, D2, 24, Ka Pi Li, ‘ho Lor, ‘Gan Ja, dan Cheh Phoay Kia’ ஆகிய பலத்தரப்பட்ட டுரியான் பழங்கள் இவ்விழாவில் விற்கப்படும். இவ்விழாவைப் பற்றிய மேல் விபரங்களுக்கு 016-411 0000 என்ற எண்ணுக்குத் தொடர்பு கொள்ளவும்.

படம் 1:

தொடக்க விழாவில், டத்தோ அப்துல் அலிம் உசின்,  சுற்றுலா மற்றும் கலாச்சார மேம்பாட்டு ஆட்சிக்குழு உறுப்பினர் லாவ் ஹெங் கியாங், மாநில முதல்வரின் துணைவியார் பேட்டி சீயூ மற்றும் பிற சட்டமன்ற உறுப்பினர்கள் யாவரும் டுரியான் பழத்தைச் சுவைக்கின்றனர்.


“நான் பினாங்கை நேசிக்கிறேன்” எனும் பிரச்சார நெடுவோட்டத்தில் 10,000 பொது மக்கள் கலந்து கொண்டனர்

“நான் பினாங்கை நேசிக்கிறேன்” பிரச்சார ஓட்டத்தில் கலந்து கொண்ட பொதுமக்கள்

மாநில அரசு அண்மையில் துவக்கிய
“
நான் பினாங்கை நேசிக்கிறேன்
”
எனும் பிரச்சாரத்தை முன்னிட்டு பீச்ட் சாலையில் இருந்து
6
கிலோ மீட்டருக்கு நெடுவோட்டம் ஏற்பாடு செய்திருந்தது
.
இந்நிகழ்வில் பினாங்கு மாநில முதல்வர்
,
ஆட்சிக்குழு உறுப்பினர்கள்
,
சட்டமன்ற உறுப்பினருடன் சுமார்
10,000-
க்கும் மேற்பட்ட பினாங்கு வாழ் பொது மக்கள் கலந்து கொண்டனர்
.

இந்த பங்கெடுப்பின் வழி பினாங்கு வாழ் மக்கள் தத்தம் அவர்களின் மாநிலத்தை எவ்வாறு நேசிக்கின்றனர் என்பது வெளிபடையாக புலப்படுகிறது
.
மாநில முதல்வர் மேதகு லிம் குவான் எங் இந்த நெடுந்தூர ஓட்டத்தை பொது மக்களுடன் இணைந்து
6
கிலோ மீட்டர் ஓடி முடித்தார் என்பது பாராட்டக்குறியதாகும்
. ‘
என் வயதிற்கு இந்த
6
கி
.
மீ ஓட்டம் சாத்தியமானது அல்ல
;
எனினும் பினாங்கு மாநிலத்தை நேசிக்கும் எண்ணம் கொண்டுள்ளதால் இது சாத்தியமாகியுள்ளது
‘,
என தமதுரையில் குறிப்பிட்டார்
.


“நான் பினாங்கை நேசிக்கிறேன்” பிரச்சாரம் தொடங்கியது

“நான் பினாங்கை நேசிக்கிறேன்” என்ற பிரச்சாரத்தை மாநில முதல்வர் மேதகு லிம் குவான் எங், முதலாம் துணை முதல்வர் டத்தோஶ்ரீ ரஷிட் பின் அஸ்னோன் மற்றும் ஆட்சிக்குழு உறுப்பினர்கள் தொடங்கி வைத்தனர்.

பினாங்கு மாநிலத்தை கூட்டரசு பிரதேசமாக மாற்றியமைக்க மத்திய அரசு திட்டமிட்டுள்ளதை எதிர்த்து பினாங்கு மாநில அரசு
“
நான் பினாங்கை நேசிக்கிறேன்
”
எனும் பிரச்சாரத்தை அண்மையில் கொம்தாரில் நடைபெற்ற செய்தியாளர் சந்திப்பில் அதிகாரப்பூர்வமாக தொடங்கி வைத்தார் மாநில முதல்வர் மேதகு லிம் குவான் எங்
.

பினாங்கு மாநிலத்தை கூட்டரசு பிரதேசமாக மாற்றியமைப்பதில் இருந்து காப்பாற்ற இப்பிரச்சாரம் கையாளப்பட்டுள்ளதாக குறிப்பிட்டார்
.
அதோடு
,
பினாங்கு வாழ் மக்கள் பினாங்கு மாநிலத்தின் மீது கொண்டுள்ள நேசத்தையும் இப்பிரச்சாரத்தின் மூலம் அறிந்து கொள்ள முடியும் என நம்பிக்கை தெரிவித்தார்
.
உள்ளூராட்சி
,
பொது
போக்குவரத்து மற்றும் வெள்ள நிவாரண ஆட்சிக்குழு உறுப்பினர் சாவ் கொன் யாவ் தலைமையில் இப்பிரச்சாரம் தொடர்ந்து பினாங்கு மாநிலம் முழுவதும் அமல்படுத்தப்படும் என செய்தியாளர்களிடம் முதல்வர் குறிப்பிட்டார்
.

பினாங்கு மாநிலத்தை கூட்டரசு பிரதேசமாக மாற்றினால் இம்மாநில மக்கள் ஆட்சிக்குழு உறுப்பினர்கள்
,
சட்டமன்ற உறுப்பினர்கள் மற்றும் ஆளுநரை தேர்ந்தெடுக்க முடியாது
.
மாறாக மாநிலத்தை ஆட்சியமைக்கும் திட்டங்கள் அனைத்தும் கூட்டரசு பிரதேசம் மற்றும் லாபுவான் போல் அமைச்சரவையின் கீழ் செயல்படும் நிலை ஏற்படும்
.
இந்நிலை பினாங்கு மாநிலத்தில் ஏற்படாமல் இருக்க அனைத்து தரப்பினரும்
“
நான் பினாங்கை நேசிக்கிறேன்
”
என்ற பிரச்சாரத்தை ஆதரிக்க வேண்டும் என மாநில முதல்வர் கேட்டுக்கொண்டார்
.


நாளை முதல் அங்கீகரிக்கப்பட்ட துறைகள் செயல்பட அனுமதி – மாநில முதல்வர்.

ஜார்ச்டவுன் – நாளை (13 மே 2020) தொடங்கி ‘பினாங்கு மீட்பு வியூகத் திட்டம்’ மூலம் மத்திய அரசு அங்கீகரித்த துறைகள் அனைத்தும் வழிகாட்டுதலுக்கு உட்பட்டு தற்போது நிபந்தனைக்கு உட்பட்ட நடமாட்டு கட்டுபாட்டு ஆணையின் போது செயல்படும் என கொம்தாரில் நடைபெற்ற முகநூல் நேரலையில் மாநில முதல்வர் மேதகு சாவ் கொன் யாவ் அறிவித்தார்.

மத்திய அரசு நிராகரித்த துறைகள் செயல்பட அனுமதி இல்லை, தடை விதிக்கப்படாத நடவடிக்கை மேற்கொள்ள அனுமதி, மாநில ஆட்சிக்குழு & ஊராட்சி மன்றங்கள், சமூகப் பாதுகாப்பு அமைப்பு, மலேசிய கட்டுமான தொழில் மேம்பாட்டு வாரியம் (சி.ஐ.டி.பி); தொழில் பாதுகாப்பு மற்றும் சுகாதாரத் துறை (DOSH) மற்றும் பினாங்கு தேசிய பாதுகாப்புக் கழகம் (MKN) ஆகியவை பினாங்கு மாநில சுகாதாரத் துறையுடன் இணைந்து கட்டுமான மற்றும் தொழில்துறை ஊழியர்கள் பரிசோதனைக்கு மேற்கொள்ள வழிகாட்டியை ஆராய்ந்து வருகின்றனர்(இது விரைவில் அறிவிக்கப்படும்).

இதனிடையே, தாமான் பண்டாராயா, தாமான் மெட்ரோபோலிடன், தீவில் தாமான் போதானி, ‘விஷன் பார்க்’ எம்பாங்கான் அணைபந்தாய் கம்நூன், ஆயிர் ஈத்தாம் டாலாம் கற்றல் பூங்கா, செரோக் தோகூன், புக்கிட் பஞ்சூர், ஜூரு மலை வனப்பகுதி ஆகியவை மூடப்பட்டு உள்ளது. இதனுடன் விளையாட்டு வளாகம் அரங்கம், பொது மண்டபமும் நடவடிக்கைகளை மேற்கொள்ள மூடப்பட்டிருக்கும்.

தொடர்ந்து தொழுகை அல்லது வழிபாட்டு தளங்கள் திறப்புக்கு மத்திய அரசின் வழிகாட்டுதலை மாநில அரசு பின்பற்றும் என்றார். தற்போது விரைவில் கொண்டாடப்படவிருக்கும் நோன்புப் பெருநாள் கொண்டாட்டத்தின் போது அடுக்குமாடி குடியிருப்புகளில் விருந்தினர்கள் 7 பேர் மட்டுமே இருப்பதை உறுதிப்படுத்த வேண்டும் என மாநில முதல்வர் சாவ் அறிவுறுத்தினார்.

இதனிடையே, உணவகங்களில் கட்டம் கட்டமாக மட்டுமே உணவு உண்ன அனுமதிக்கப்படும். முதல் கட்டமாக (வருகின்ற 15 மே 2020 தொடங்கி) தங்கும்விடுதி, பேரங்காடி, ‘பிரன்சாய்ஸ்’ உணவகங்கள் செயல்படும்; இதற்கான வழிகாட்டுதலை நாளை பினாங்கு மாநகர் கழகம் மற்றும் செபராங் பிறை மாநகர் கழகம் அறிவிக்கும். இதர உணவகங்கள் வளாகத்திலே உணவு சாப்பிட அனுமதி வழங்கப்படவில்லை.

பினாங்கு மாநில இயல்பான வியூகத் திட்டத்தில் “C.A.R.E “ எனும் அடிப்படையில் தொற்றுநோயை கட்டுப்படுத்தல், நிறுவனங்கள் புதிய இயல்பிற்கு ஏற்ப மாற்றியமைத்தல், சமூகத்தையும் பொருளாதாரத்தையும் காப்பாற்றுதல் மற்றும் சமூகத்தை வலுப்படுத்துதல் என நான்கு முக்கிய கொள்கைகளை ஆட்சிக்குழு உறுப்பினருமான சாவ் இன்று அறிவிப்புச் செய்தார்.

ஆகவே, ஒவ்வொரு ஆட்சிக்குழு உறுப்பினரும், மாநில துறை மற்றும் மாநில நிறுவனம் தங்கள் அடுத்த செயலை பினாங்கின் இயல்பான அடுத்த வியூகத்தின் “C.A.R.E.” அடிப்படையில் திட்டமிட வேண்டும்.

நிபந்தனைக்கு உட்பட்ட நடமாட்டக் கட்டுபாட்டு ஆணை ஜுன் 9-ஆம் தேதி வரை நீடிக்கப்பட்டுள்ளதால் பொது மக்கள் தொடர்ந்து சுகாதாரம், முகக் கவசம் அணிதல், கைத்தூய்மி பயன்படுத்துதல், சமூக இடைவெளி ஆகியவற்றை கருத்தில் கொண்டு ஒவ்வொரு நடவடிக்கைகளையும் மேற்கொள்ள வேண்டும் என மாநில முதல்வர் சாவ் வேண்டுகோள் விடுத்தார்,


நிந்தனைக் குற்றச்சாட்டிலிருந்து நேதாஜி இராயர் விடுவிக்கப்பட்டார்.

வழக்கில் வெற்றிப்பெற்ற மகிழ்ச்சியில் சட்டமன்ற உறுப்பினர் நேதாஜி இராயர் (உடன் ஆட்சிக்குழு உறுப்பினர்களான ஜெக்டிப் சிங் டியோ, பீ புன் போ மற்றும் நாடாளுமன்ற உறுப்பினர்களான கோபிந் சிங் மற்றும் ராம் கர்ப்பால்)

ஶ்ரீ டெலிமா சட்டமன்ற உறுப்பினர் நேதாஜி இராயர் மீது சுமத்தப்பட்ட இரண்டு தேச நிந்தனைக் குற்றச்சாட்டுகளில் ஒரு குற்றச்சாட்டுலிருந்து செஷன்ஸ் நீதிமன்றத்தில் விடுதலை செய்யப்பட்டார். புக்கிட் குளுகோர் நாடாளுமன்ற உறுப்பினர் திரு கர்ப்பால் சிங் சாலை விபத்தில் அகால மரணம் அடைந்ததால் 2014-ஆம் ஆண்டு மே மாதம் அத்தொகுதியில் இடைத்தேர்தல் நடைபெற்றது.

இத்தேர்தல் பிரச்சாரத்தின் போது அய்லன் கிளாட்ஸ் பகுதியில் உரையாற்றும் வேளையில் “அம்னோ சிலாகா” எனும் வார்த்தை உபயோகித்தார். இச்சொல் தேச நிந்தனைக் குற்றஞ்சாட்டு எனக் குறிப்பிட்டு பினாங்கு செஷன்ஸ் நீதிமன்றத்தில் 4(1)பி விதியின் கீழ் வழக்கு தொடுக்கப்பட்டது.

இந்தக் குற்றச்சாட்டு கடந்த 29/4/2016-ஆம் நாள் நீதிபதி ரோஸ்லான் ஹமிட் முன்னிலையில் விசாரணைக்கு வந்தது. குற்றச்சாட்டப்பட்டவர் பயன்படுத்திய சொற்கள் நிந்தனைகுரிய சொல் என மெய்ப்பிக்க முடியவில்லை என நீதிபதி ரோஸ்லான் குறிப்பிட்டு விடுதலை செய்தார். இராயார் சார்பில் பூஞ்சோங் நாடாளுமன்ற உறுப்பினரும் வழக்கறிஞருமான கோபிந் சிங் ஆஜராகினார். விசாரணையைக் கண்கானிக்க பினாங்கு மாநில முதல்வர் மேதகு லிம் குவான் எங், மாநில ஆட்சிக்குழு உறுப்பினர்களான ஜெக்டிப் சிங் டியோ, பீ புன் போ மற்றும் நாடாளுமன்ற உறுப்பினருமான ராம் கர்ப்பால் கலந்து கொண்டனர்.

இருப்பினும், 2014-ஆம் ஆண்டு மே மாதம் நடைபெற்ற பினாங்கு சட்டமன்ற கூட்டத்தொடரில் “அம்னோ சிலாகா” என்று கூறியதாக ராயர் மீது சுமந்தப்பட்ட மற்றுமொரு குற்றச்சாட்டு இன்னும் நிலுவையில் உள்ளது.


வழக்கில் வெற்றிப்பெற்ற மகிழ்ச்சியில் சட்டமன்ற உறுப்பினர் நேதாஜி இராயர் (உடன் மாநில முதல்வர் லிம் குவான் எங், நாடாளுமன்ற உறுப்பினர் ராம் கர்பால் மற்றும் பூஞ்சோங் நாடாளுமன்ற உறுப்பினர் கோபிந் சிங் டியோ)

ஶ்ரீ டெலிமா சட்டமன்ற உறுப்பினர் நேதாஜி இராயர் மீது சுமத்தப்பட்ட இரண்டு தேச நிந்தனைக் குற்றச்சாட்டுகளில் மற்றொரு குற்றச்சாட்டுலிருந்தும் பினாங்கு செஷன்ஸ் நீதிமன்றத்தில் விடுதலை செய்யப்பட்டார். மாநில சட்டமன்றத்தில் ‘அம்னோ செலாக்கா’ என்ற வார்த்தையை இராயர் உதிர்த்ததற்கான ஆதாரங்களை எதிர்தரப்பு வழக்கறிஞர்கள் போதுமான சான்றுகளுடன் உறுதிப்படுத்தத் தவறியதை சாதகமாகக் கொண்டு ஆர்.எஸ்.என் இராயர் குற்றச்சாட்டில் இருந்து விடுவிக்கப்பட்டார்.

கடந்த இரண்டு ஆண்டுகளுக்கு முன்பு மாநில ஆட்சிக்குழு கூட்டத்தின்போது ஆர்.எஸ்.என்.இராயர் மேற்கூறிய ‘செலாக்கா’ என்ற வார்த்தையைப் பயன்படுத்தியிருப்பதாக அவர் மீது பினாங்கு மாஜிஸ்திரேட் நீதிமன்ற நீதிபதி இப்ராஹிம் ஒஸ்மான் முன்னிலையில் விசாரணைக்கு வந்தது. இக்குற்றம் குற்றவியல் பிரிவு 4(1) பிரிவின் கீழ் குற்றம் சாட்டப்பட்டது.

இந்தக் குற்றச்சாட்டு செவிமடுப்புக்கு பின் கடந்த ஜூலை 27-ஆம் நாள் நீதிபதி இப்ராஹிம் ஒஸ்மான் முன்னிலையில் விசாரணைக்கு வந்தது. குற்றச்சாட்டப்பட்டவர் பயன்படுத்திய சொற்கள் நிந்தனைகுரிய சொல் என மெய்ப்பிக்க முடியவில்லை என நீதிபதி இப்ராஹிம் குறிப்பிட்டு விடுதலை செய்தார். இராயார் சார்பில் பூஞ்சோங் நாடாளுமன்ற உறுப்பினரும் வழக்கறிஞருமான கோபிந் சிங் ஆஜராகினார். விசாரணையைக் கண்கானிக்க பினாங்கு மாநில முதல்வர் மேதகு லிம் குவான் எங் மற்றும் நாடாளுமன்ற உறுப்பினருமான ராம் கர்பால் கலந்து கொண்டனர்.

இதனிடையே, தேர்தல் பிரச்சாரத்தின் போது அய்லன் கிளாட்ஸ் பகுதியில் உரையாற்றும் வேளையில் “அம்னோ சிலாகா” எனும் வார்த்தை உபயோகித்த தேச நிந்தனைக் குற்றஞ்சாட்டில் இருந்தும் ஆர்.எஸ்.என் இராயர் விடுவிக்கப்பட்டார் என்பது குறிப்பிடத்தக்கதாகும். இராயர் தரப்பில் ஆஜரான வழக்கறிஞர் கோபிந் சிங் டியோ எதிர்தரப்பு வழக்கறிஞர்கள் இதனை மேல்முறையீடு செய்வது தேவையற்ற செயல் என குறிப்பிட்டார். எவ்வாறாக இருப்பின் இறுதியில் வாய்மையே வெல்லும் என மேலும் சூளுரைத்தார்.


நினைவில் வாழும் திரு கர்பால் சிங் 1940-2014

படம் 1: மாநில முதல்வர் மேதகு லிம் குவான் எங் அமரர் கர்பால் சிங் அவர்களுக்கு மரியாதைச் செலுத்தினார். உடன் திரு கோபிந் சிங், திரு ராம் கர்பால் மற்றும் திரு ஜெக்டிப் சிங்.

புக்கிட் குளுகோர் நாடாளுமன்ற உறுப்பினரும் ஐனநாயக செயற்கட்சியின் மூத்த தலைவருமான மதிப்பிற்குரிய திரு கர்பால் சிங் அவர்கள் கடந்த 17/4/2014-ஆம் நாள் நிகழ்ந்த சாலை விபத்தில் மரணமுற்றார். அன்னாரின் முதலாம் ஆண்டு நினைவஞ்சலி 3/4/2015 முதல் 5/4/2015-ஆம் நாள் வரை வாடா குருத்வாரா சாயிப் ஆலயத்தில் நடைபெற்றது. ஏறக்குறைய 40 ஆண்டுகாலமாக அரசியல் துறையில் ஈடுப்பட்ட மதிப்பிற்குரிய திரு கர்பால் சிங் அவர்களை நினைவுக்கூறும் வகையில் ஏப்ரல் மாதத்தில் பல நிகழ்வுகள் ஏற்பாடுச் செய்யப்பட்டுள்ளன.. பினாங்கு ஈரோஆசியான் சங்க ஏற்பாட்டில் வருகின்ற 17/4/2015-ஆம் நாள் விருந்தோம்பல் நிகழ்வு ஏற்பாடுச் செய்யப்பட்டுள்ளது.

“கர்பால் சிங் சட்ட கருத்தரங்கு ” வருகின்ற 18/4/2015-ஆம் ஶ்ரீ பினாங்கு அரங்கில் நடைபெறும். “கர்பால் சிங் பயணம்” என்ற பெயரில் மிதிவண்டி ஓட்டும் நிகழ்வு ஐனநாயக செயற்கட்சி ஆதரவில் “All Season Place (Farlim)”-எனும் இடத்தில் துவங்கி “Karpal Sigh Drive” வரை இப்பயணம் மேற்கொள்ளப்படுகிறது . 25/4/2015-ஆம் நாள் “Karpal Sigh Drive” இடத்தில் அன்னாருக்கு நினைவஞ்சலி செலுத்தப்படும். அன்று இரவு “கர்பால் சிங் நினைவலைகள்” என்ற தலைப்பில் கருத்தரங்கு நடைபெறும். மேலும் பினாங்கு சீக்கியர் சங்க ஏற்பாட்டில் வருகின்ற 26/4/2015-ஆம் நாள் நினைவஞ்சலி பிரார்த்தனை மற்றும் நிகழ்வுகள் வாடா குருத்வாரா சாயிப் ஆலயத்தில் நடைபெறும்.

மாநில முதல்வர் மேதகு லிம் குவான் எங் திரு கர்பால் சிங் முதலாம் ஆண்டு நினைவஞ்சலி நிகழ்வில் கலந்து கொண்டு அன்னாரின் மனைவி மற்றும் குடும்பத்தாருக்கு ஆறுதல் கூறினார். “கன் பாத்” என்ற முதலாம் ஆண்டு நினைவஞ்சலி நிகழ்வின் இறுதி நாளில் பொது மக்களைக் கலந்து கொள்ளுமாறு அன்போடு அழைத்தார் பூஞ்சோங் நாடாளுமன்ற உறுப்பினரும் கர்பால் சிங் அவர்களின் புதல்வருமான திரு கோபிந் சிங். அமரர் கர்பால் சிங் அவர்களின் மறைவு குடும்பத்தாரை மட்டுமின்றி மலேசிய வாழ் மக்களையும் துயரக் கடலில் மூழ்கடித்தது என்றார். மேலும் அன்னாரின் மறைவுக்கு ஈடு இணையற்றோர் யாரும் கிடையாது எனத் துயரத்துடன் கூறினார்.


நிபந்தனைக்கு உட்பட்ட நடமாட்டக் கட்டுபாட்டை பின்பற்றி மிதமான சூழலில் தீபாவளியை கொண்டாடுங்கள் – மாநில முதல்வர்

ஜார்ச்டவுன் – வருகின்ற நவம்பர்,9 தொடங்கி டிசம்பர்,6 வரை அறிவிக்கப்பட்டுள்ள நிபந்தனைக்கு உட்பட்ட நடமாட்டக் கட்டுப்பாட்டு ஆணையைப் பின்பற்றி விரைவில் கொண்டாடப்படவிருக்கும் தீபாவளிப் பண்டிகையை மிதமான சூழலில் கொண்டாட வேண்டும் என மாநில முதல்வர் மேதகு சாவ் கொன் யாவ் வலியுறுத்தினார்.

இன்று தேசிய பாதுகாப்பு மன்றத்தில் பெர்லிஸ், கிளாந்தான் மற்றும் பஹாங் மாநிலத்தை தவிர்த்து தீபகற்பத்தில் உள்ள பிற அனைத்து மாநிலங்களிலும் நிபந்தனைக்கு உட்பட்ட நடமாட்டக் கட்டுப்பாட்டு ஆணையை அமல்படுத்த முடிவு எடுக்கப்பட்டதை தொடர்ந்து மாநில முதல்வர் இவ்வாறு கருத்துரைத்தார்.

“தற்போதைய நிலவரத்தின் அடிப்படையில் இந்த முடிவு எடுக்கப்பட்டுள்ளது.

எனவே, பினாங்கு மாநில மக்கள் தற்போதைய சூழ்நிலையில் இந்த நிபந்தனைக்கு உட்பட்ட நடமாட்டக் கட்டுப்பாட்டு ஆணையின் அவசியத்தை புரிந்து கொள்ள வேண்டும்.

” இந்த அமலாக்கம் நடமாட்டக் கட்டுப்பாட்டு ஆணை போன்று இல்லாமல் இந்த நிபந்தனைக்கு உட்பட்ட ஆணையில் பொருளாதார நடவடிக்கைகள் தொடரலாம். ஆனால், மத சார்ந்த நடவடிக்கைகள், பொது நிகழ்ச்சிகள் ஆகியவை நிர்ணயிக்கப்பட்ட நிர்வாக நடைமுறையைப் (எஸ்.ஓ.பி) பின்பற்றி நடத்தப்பட வேண்டும்,” என்று மாநில முதல்வர் பினாங்கு லிட்டல் இந்தியாவில் வசதிக்குறைந்த குடும்பங்களுக்கு தீபாவளி அன்பளிப்பு வழங்கும் நிகழ்ச்சியைத் தொடக்கி வைத்த பின்னர் செய்தியாளர் சந்திப்புக் கூட்டத்தில் இவ்வாறு விவரித்தார்.

பினாங்கு மாநில பாதுகாப்புக் குழு தலைவருமான சாவ் இன்று அறிவிக்கப்பட்ட நிபந்தனைக்கு உட்பட்ட நடமாட்டக் கட்டுப்பாட்டு ஆணை பற்றிய தகவல் முன்கூட்டியே மாநில அரசிடம் தெரிவிக்கப்படவில்லை என விவரித்தார்.

இதற்கிடையே, வருகின்ற திங்கட்கிழமை நிபந்தனைக்கு உட்பட்ட நடமாட்டக் கட்டுப்பாட்டு ஆணை தொடர்பான எஸ்.ஓ.பி அமலாக்கம் தொடர்பில் விவாதிக்கப்படும் என்று மேலும் விவரித்தார்.


நிபந்தனைக்கு உட்பட்ட நடமாட்டக் கட்டுபாட்டு ஆணை கட்டம் கட்டமாக அமல்படுத்தப்படும் – முதல்வர்

ஜார்ச்டவுன் – மாநில அரசு மத்திய அரசு அண்மையில் அறிவித்த நிபந்தனைக்கு உட்பட்ட நடமாட்டக் கட்டுபாட்டு ஆணையை கடந்த மே 8-ஆம் தேதி தொடங்கி கட்டம் கட்டமாக அமல்படுத்தப்படும் என இன்று கொம்தாரில் நடைபெற்ற முகநூல் நேரலை செய்தியாளர் சந்திப்பில் மாநில முதல்வர் சாவ் கொன் யாவ் அறிவித்தார்.

எனினும், மாநில முதல்வர் சாவ் நடைமுறையில் இருக்கும் நடமாட்டக் கட்டுபாட்டு ஆணை நாளை (4 மே 2020) தொடர்ந்து பின்பற்றப்படும் என அவர் தெளிவுப்படுத்தினார்.

தேசிய பாதுகாப்பு மன்றத்தின் (எம்.கே.என்)  அறிவுறுத்தல்கள் மற்றும் சுகாதார அமைச்சின்  ஆலோசனையின் படி இந்த முடிவு எடுக்கப்பட்டுள்ளதாகவும், இந்த முடிவிற்கு இன்று காலை மாநில பாதுகாப்பு குழு (ஜே.கே.கே.என்) உறுப்பினர்கள் ஒப்புதல் அளித்ததாகவும் அவர் கூறினார்.

மாநிலத்தில் உள்ள மக்களின் ஆரோக்கியம், பாதுகாப்பு மற்றும் மாநிலத்தின் பொருளாதாரத் துறையின் மேம்பாடு உறுதி செய்வதற்குத் தேவையான மாற்றங்கள் மற்றும் மாற்றங்களின் அடிப்படையில் ‘பினாங்கு மறுமலர்ச்சி திட்டம்’ செயல்படுத்த மாநில அரசு முடிவு செய்துள்ளது.

“முதல் மூன்று நடமாட்டக் கட்டுபாட்டு ஆணையின் போது செயல்பட அனுமதிக்கப்பட்ட துறைகள் மட்டுமே (பொது போக்குவரத்து உட்பட) செயல்படும். பட்டியலில் இல்லாத துறைகள் ‘பினாங்கு மாநில மறுமலர்ச்சி திட்டத்தின்’ கீழ் மே 8-ஆம் தேதி தொடங்கி செயல்படும்.

“இந்த நடவடிக்கை மாநில அரசு குறிப்பாக அமலாக்க அம்சத்தில் ஒரு விரிவான வழிகாட்டுதல்களை வழங்குவதற்கும், சம்பந்தப்பட்ட தரப்பினருக்கு இந்த நான்கு நாட்களுக்குள் அவர்களின் செயல்பாடுகள் மற்றும் இயக்கங்களைத் திட்டமிடுவதற்கான வாய்ப்பை வழங்குவதற்கும் உதவும்.

“கைத் தூய்மி, சமூக இடைவெளி, முகக் கவசம் அணிதல் ஆகிய பாதுகாப்பு அம்சங்களை சம்மந்தப்பட்ட தரப்பினர் உறுதிப்படுத்த வேண்டும்”,  என மாநில முதல்வர் சாவ் விரிவுப்படுத்தினார்.

மேலும் கூறிய சாவ், ‘பினாங்கு மறுமலர்ச்சி திட்டம்”  நெரிசலைத் தடுப்பதற்கும், நடைமுறை சட்டத்திட்டங்களை பின்பற்றவும் மற்றும் பொருளாதாரத் துறையின் மேம்பாடு ஆகியவற்றைப் உறுதிப்படுத்த அமல்படுத்தப்பட்டுள்ளது.

நடமாட்டக் கட்டுபாட்டு ஆணையின் அமலாக்க காலம் மே மாதம் 12-ஆம் நாள் வரை  இருப்பதால் அதனை   மாநில மக்கள் பின்பற்றுமாறு அவர்  நினைவுப்படுத்தினார். எனவே, பணி அனுமதி தவிர மற்ற அனைத்து வெளிப்புற  நடவடிக்கைகளும் தடைசெய்யப்பட்டுள்ளன என்பதை மாநில முதல்வர் தெளிவுப்படுத்தினார்.

ஆகவே, அனைத்து துறைகளும் 3 ஆம் கட்டத்தில் (மே 13 முதல்) முழுமையாக செயல்பட அனுமதிக்கப்படுகின்றன, மேலும் அவை நிர்ணயிக்கப்பட்ட நிர்வாக நடைமுறையை

(எஸ்.ஒ.பி) கண்டிப்பாக கடைப்பிடிக்க வேண்டும்.


நிபோங் திபால் திரௌபதை அம்மன் திருப்பணி மீண்டும் ஆரம்பமானது.

கடந்த ஐந்தாண்டுகளுக்கு முன்பு மேம்பாட்டுப் பணிகள் தொடங்கப்பட்டு பின்னர் நிதி பற்றாக்குறையால் பணிகள் நிறுத்தப்பட்ட சுமார் 140 ஆண்டுகள் பழமை வாய்ந்த நிபோங் திபால் அருள்மிகு திரௌபதை அம்மன் ஆலயத் திருப்பணி செலவினை இந்து அறப்பணி வாரியம் ஏற்று கட்டுமான பணியை நிறைவுச் செய்யும் என அவ்வாலய திருப்பணி தொடக்க விழாவில் கலந்து கொண்டு பேசிய இரண்டாம் துணை முதல்வரும் பினாங்கு இந்து அறப்பணி வாரியத் தலைவருமான பேராசிரியர் ப.இராமசாமி கூறினார்.

நிபோங் திபால் திரௌபதை அம்மன் ஆலய திருப்பணி தொடக்க நிகழ்வில் பேராசிரியர் ப.இராமசாமி உரையாற்றினார்.

இந்த ஆலய நடப்பு நிர்வாகத்தினர் திருப்பணி வேலைகள் நிறைவுப்பெற பினாங்கு இந்து அறப்பணி வாரியத்தின் உதவியை நாடினர் என்பது குறிப்பிடத்தக்கதாகும். ஏறக்குறைய ரிம8 லட்சம் செலவில் இத்திருப்பணி வேலைகள் நிறைவுச் செய்ய இந்து அறப்பணி வாரியம் முழு மூச்சாக ஈடுப்பட்டுள்ளனர். திரௌபதை அம்மன் ஆலய திருப்பணியை இந்து அறப்பணி வாரியம் ஏற்றிருந்தாலும் திருப்பணி நிறைவுப்பெற்ற பின்னர் அவ்வட்டார பொது மக்களே ஆலய நிர்வாகப் பொறுப்பில் அமர்த்தப்படுவர் என தமதுரையில் நம்பிக்கை தெரிவித்தார் பேராசிரியர். ஆலயத் திருப்பணி வேலைகள் சிறப்புடன் நடைபெற வேண்டும் என்ற நோக்கத்தில் தலைவராக டாக்டர் குணசேகரன் நியமிக்கப்பட்டுள்ளார். ஆலய நிர்வாகத்தில் செயல்படுபவர்கள் தங்களின் சொந்த இலாபத்திற்காக செயல்படாமல் சமுதாய மேம்பாட்டிற்கு முக்கியதுவம் அளிக்க வேண்டும் என மேலும் அவர் கேட்டுக் கொண்டார்.

2008-ஆம் ஆண்டு தொடங்கிய பினாங்கு இந்து அறப்பணி வாரிய நிர்வாகத்தின் கீழ் தற்போது பத்து ஆலயங்கள் செயல்படுவது சாலச்சிறந்தது. இந்து அறப்பணி வாரியம் இந்தியர்களின் நலனுக்கு என்றும் முன்னுரிமை வழங்கும் என்பது குறிப்பிடத்தக்கதாகும்.


நிர்ணயிக்கப்பட்ட நிர்வாக நடைமுறை (எஸ்.ஓ.பி) கடைப்பிடித்து நோன்புப் பெருநாளை  கொண்டாடுவோம் – குமரேசன்

பத்து உபான் – இம்முறை நிபந்தனைக்கு உட்பட்ட நடமாட்டக் கட்டுப்பாட்டு ஆணையின் போது நோன்புப் பெருநாள் கொண்டாடவிருப்பதால் மத்திய அரசு நிர்ணயித்துள்ள நிர்வாக நடைமுறையைக் (எஸ்.ஓ.பி) கடைப்பிடித்து கொண்டாட வேண்டும் என பத்து உபான் சட்டமன்ற உறுப்பினர் குமரேசன் வலியுறுத்தினார்.

இஸ்லாமிய நண்பர்கள் தங்கள் குடும்பத்துடன் வீட்டிலேயே ஒன்றிணைந்து கொண்டாட வேண்டும்; முடிந்த வரையில் விருந்தினர்களின் வருகையை தவிர்ப்பது அவசியம்; இதன் வழி கோவிட்-19 பரவுவதை தவிர்க்க முடியும் என சுங்கை டுவா சுகாதார கிளினிக்கு வருகையளித்த பின்னர் செய்தியாளர்களிடம் இதனைக் குறிப்பிட்டார்.

பத்து உபான் சேவை மையமும் பெண்கள் மற்றும் குடும்ப மேம்பாட்டு அமைப்புடன் இணைந்து முன்னணி வரிசை பணியாளர்களுக்கு

முதல் முறையாக ‘குவே ராயா’ (பண்டிகை பலகாரம்) அன்பளிப்பாக சட்டமன்ற உறுப்பினர் வழங்கினார். நடமாட்டுக் கட்டுப்பாட்டு முதலாம் கட்டத்தில் இருந்தே கூடாரம், மருத்துவ உபகரணங்கள் என சுங்கை டுவா சுகாதார கிளினிக்கு உதவிக்கரங்களை நீட்டி வருவது பாராட்டக்குரியதாகும்.

தொண்டு அடிப்படையில் பலகாரங்களை அவ்வட்டார நல்லுள்ளங்கள் வாங்கி கொடுத்து மொத்தமாக 125 பொட்டலங்கள் சுங்கை டுவா சுகாதார கிளினிக் (78) மற்றும் புக்கி ஜம்புல் சுகாதார கிளினிக்கு (47) என இன்று வழங்கப்பட்டன.

சுங்கை டுவா, சுகாதார கிளினிக் நுழைவாயில் பழுதாகியுள்ள நிலையில் அதனை மேம்படுத்த பத்து உபான் சட்டமன்ற உறுப்பினர் உதவ வேண்டும் என அதன் சுகாதாரக் குழுத் தலைவர் முகமட் இப்ராஹிம் முகமட் ஷரிப் கோரிக்கை விடுத்தார். இந்த மேம்பாட்டுத் திட்டம் தொடர்பாக சட்டமன்ற கூட்டத்தொடருக்கு கொண்டுச் சென்று குமரேசன் தீர்வுக்கண்டுள்ளார் என்பது குறிப்பிடத்தக்கது. கோவிட்-19 நெருக்கடியில் தொடர்ந்து உதவிகளை நல்கி வரும் சட்டமன்ற உறுப்பினருக்கு நன்றி நவிழ்ந்தார்.


நிறைவான அமைப்பும் மாற்றமும் தேவை

பாலினம் மற்றும் தேர்தல் குறித்த முதன்மை குழு கலந்துரையாடல் நிகழ்வில் கலந்து கொண்டனவர்கள் (உடன் ஆட்சிக்குழு உறுப்பினர் சோங் எங்)

நாட்டின் மக்கள் தொகையில் அதிகளவில் பெண்களாக இருந்தபோதும், பெண் வாக்காளர்கள், அரசியல் தலைவர்கள் மற்றும் தேர்ந்தெடுக்கப்பட்ட அதிகாரிகளின் பங்கேற்பு இன்னும் குறைந்த நிலையில் உள்ளது. கடந்த 2013ஆம் ஆண்டு நடைபெற்ற 13வது பொதுத் தேர்தலில் 10.8% பெண்கள் மட்டுமே நாடாளுமன்ற உருப்பினர்களாக (222 தொகுதிகளில் 24 இடங்களே) பிரதித்துவம் பெற்றுள்ளனர் மற்றும் 11.5% மாநில சட்டமன்ற பெண் பிரதிநிதித்துவத்தில் இடம் பெற்றுள்ளனர். தென்கிழக்கு ஆசியாவிலே இரண்டாவது குறைவான பெண் பிரதிநிதிதுவம் பெற்ற நாடாக நம் நாடு திகழ்கிறது.

ஜனநாயகத்தில் பெண்களின் முழு பங்கேற்பு அர்த்தமுள்ளதாக இருந்த போதும், நாட்டின் வெற்றி மற்றும் வளர்ச்சியில் இன்னும் பிந்தங்கியுள்ளது. மலேசியாவில் பல்வேறு துறைகளில் பெண்களின் பிரதிநிதித்துவம் இன்னும் குறைவாகவே உள்ளது. பெரும்பாலும் பெண்கள் பல்வேறு சவால்கள் மற்றும் தடைகளை எதிர்கொள்கின்றனர், இதற்கு பாலின சமத்துவமின்மையே முக்கியக் காரணமாகும். பாலின ஏற்றத்தாழ்வால் சமூக-பொருளாதாரம் பாதிக்கப்படுகிறது.

மகளிர், குடும்பம் மற்றும் சமூக அமைச்சு மற்றும் ஐ.நா மேம்பாட்டு மையமும் (UNITED NATIONS DEVELOPMENT “UNDP”) ஒன்றிணைந்து நடத்திய “மலேசிய பெண்களில் குறைந்தது 30% சதவீகிதம் முடிவெடுக்கும் பதவிகளை வகிக்கும்”, என்றத் திட்டத்தின் 2008ஆம் ஆண்டறிக்கையில் மலேசியாவில் ஆறுத் துறைகளில் பெண்கள் சவால்களை எதிர்க்கொண்டுள்ளனர், அவை பாராளுமன்றம் மற்றும் அரசியல் கட்சிகள், சட்டமன்றம், மாநில ஆட்சிக்குழு மற்றும் கவுன்சல், மத்திய அரசாங்கம், அரசுசார்ந்த அமைப்புகள் மற்றும் பல்கலைக்கழகங்கள், நீதித்துறையில் (சிவில், இஸ்லாமிய மற்றும் பூர்வீக நீதிமன்றம்) மற்றும் தனியார் துறையும் குறிப்பிடத்தக்கதாகும். பெண்களின் பங்கேற்புக்கு தடையாக வேலை மற்றும் குடும்பம் என்று “இரட்டைச் சுமைகளை” எதிர்க்கொள்கின்றனர். அதோடு கலாச்சாரம், நெறிகள் என்ற அறியாமை அவர்களுக்குள்ளே ஆணி வேராக அமைந்துவிட்டதாலும் இந்நிலை நேர்கிறது.

பாலின சமத்துவமின்மையால் அரசியல் மற்றும் தலைமைத்துவ பதவிகளுக்கு, திறமையான ஆற்றல்மிக்க பெண்களின் வாய்ப்புக்களை இழக்க நேரிடுகிறது. இந்நிலை சமுதாயத்திற்கும் மற்றும் நாட்டிற்கும் பாதிப்பே விளைவிக்கின்றது. பெண்களின் பங்களிப்பால் சிறந்த திறமையான வளர்ச்சியான ஒரு ஜனநாயகத்தை உருவாக்கமுடியும். நிலையான ஜனநாயகம் என்றால் ஆண் பெண் பாகுப்பாடின்றி அனைவருக்கும் சமத்துவம் கொடுப்பதாகும், ஆதலால் தான் அரசியலில் பெண்கள் தீவிரமாக பங்கு பெற ஊக்குவிக்கவும் சிறந்த நடவடிக்கை, மற்றும் சீர்திருத்தம் அவசியமாகும்.

பெண்களுக்கு அரசியலில் பிரதிநிதித்துவம் மற்றும் சம வாய்ப்புகள் வழங்கப்படுவதை உறுதிச்செய்ய நடப்பு அமைப்பு தேர்தல் முறை மற்றும் விளைவுகளை ஆய்வுச் செய்வது அவசியமாகும். குறிப்பாக, தேர்தல் வேட்பு மணு தாக்கல் முதல் தேர்தல் முடியும்வரை. “ACE” நெட்வொக் வாக்காளர்கள் கூறுவது போல , (First-Past-The-Post) FPTP அமைப்பின் சமத்துவ அடிப்படையில் தேர்தல் முறைப் போராட்டத்தில் சில விஷியங்களில் பலவீனங்களாக உள்ளன என “ACE” நெட்வொர்க் வாக்காளர்கள் கூறுகின்றனர். “ACE” நெட்வொர்க் வாக்காளர் கூறுவது போல FPTP விதிமுறையின் கீழ் சிறுப்பான்மை பெண்களுக்கே பிரதிநிதித்துவம் கிடைக்கிறது, பெரும்பாலான வாக்காளர்களின் பகுதியில், ஆதரவையும் இழப்பையும் தவிர்ப்பதற்காக, கட்சி சில பகுதிகளில் நன்கு அறிமுகமான வேட்பாளரை நியமிக்கிறது. பெண்களின் பெயர்கள் வாக்குச் சீட்டில் இடம்பெறுவது மிகப்பெரிய சவாலாகவே உள்ளது. பெண்கள் அரசியலில் பங்குப்பெற கலாச்சாரம் மற்றும் சமூகமும் மற்றொரு சவாலாக அமைந்துள்ளது ஏனெனில் தேர்தல் முறையில் முதலில் மக்கள் தொகை மற்றும் நிலப்பரப்பரப்பைச் சமநிலைபடுத்தவே அனுமதித்தது ஆனால் பாலின சமநிலையை உருவாக்க கட்சி அல்லது அரசாங்கம் அனுமதிக்கவில்லை . “FPTP” தேர்தல் முறை அனைத்து இயல்புகளையும் சாதகமானதாக நடத்தவள்ளது.

பெரிய நிறுவனங்களின் சீர்த்திருத்தத்தின் ஒரு பகுதியாக தேர்தல் சீர்த்திருத்தம் முக்கிய உத்திகளை அடையாளம் கண்டுள்ளது. “FPTP” போன்ற அமைப்பு குறைப்பாடுகளை அகற்றி சமத்துவத்தை உருவாக்க முயற்சிக்கிறது, இதன் மூலம் கூடுதல் பிரதிநிதித்துவத்திற்கு வழி வகுக்கும். கல்விச் சார்ந்த ஆய்வின் படி “FPTP” அமைப்பைக் கொண்ட நாடுகளை ஒப்பிடுகையில் பிற நாட்டு பெண்களின் பிரதிநிதித்துவம் அதிக வேறுப்பாடுகளை காட்டுகிறது. .ஒரு நியாமான தேர்தலுக்கு வழிவகுப்பதால் அதிக வாக்குகளை பெறமுடியும். விகிதாசார பிரதிநிதித்துவ முறையில் ஒரு நியாயமான தேர்தல் முடிவுகளில் , ஒரு கட்சி 49 சதவிகீதம் வாக்குகளைப் பெற்றிருந்தாலும் பெரும்பான்மை 49 இடங்களே கிடைக்கும், அது 50 அல்லது 60 சதவிகீதங்களுக்கு மேற்பட்டதாக இருக்கும்.

எனவே பெண்கள் முடிவெடுக்கும் திறன் எண்ணிக்கை அதிகரிக்க பினாங்கு மகளிர் மேம்பாட்டுக் கழகம் மற்றும் (Friedrich-Ebert-Stiftung “FES” International) மையம் ஒன்றிணைந்து “பாலின தேர்தல் சீர்திருத்தம்” எனும் தேசிய மாநாட்டை எதிர்வரும் 26 மற்றும் 27 ஆகஸ்ட்டு 2016 ஏற்பாடுச் செய்துள்ளது. இம்மாநாட்டில் , மத்திய, மாநில மற்றும் உள்ளுர் அரசு, தலைவர்கள் மற்றும் முடிவெடுக்கும் அதிகாரிகள், அரசியல் கட்சிகள், கல்வி நிறுவனங்கள், சீவில், சமூகம் மற்றும் பல்வேறு துறைகளைச் சேர்ந்த பிரதிநிதிகள் மற்றும் தனிநபர்களும் பங்கேற்பாளர்களாக கலந்துக் கொள்வார்கள்.

கடந்த 26 ஜுன் முன்பு– மாநாடு விவாதக் குழுவில், பாலின கொள்கைகளில் வல்லவர்களான மாண்புமிகு சொங் எங் மற்றும் மரியா சீன் இருவரும் தங்களின் கருத்துக்களையும் பரிந்துறைகளையும் பகீர்ந்துக் கொண்டனர்.

மலேசியா பல சவால்களை எதிர்க்கொண்ட போதும் மக்கள், தொகையில் பாதிக்கும் மேற்பட்டோரின் திறன் மற்றும் திறமைகளை புறக்கணிக்க முடியாது. பெண்களின் கூடுதல் திறன் மற்றும் ஆற்றல்களை முடிவெடுக்கும் பன்முகத்தன்மை , மேம்படுத்தவும் பல முறை வலியுருத்தியதை நிருபிக்கப்பட்டுள்ளது.

ஆரோக்கியமான ஜனநாயக பிரதிநிதித்துவம் என்பது பொறுப்பு உருவாக்குதல் , திறன்மிக்க மற்றும் சீரான தலைமைத்துவம் மற்றும் அரசாங்கம் அமைத்தல். நாளைய தலைமுறையினர்க்கு வலுமையான ,ஆரோக்கியமான ஒரு ஜனநாயகத்தை உருவாக்க முடியும்.


நிலையான செபராங் பிறை மாநகரை நோக்கிய வியூக இலக்கு உருவாக்கத் திட்டங்கள் குறுகியக் காலத்தில் நிறைவேற்றப்படும் – ஜெக்டிப்

செபராங் ஜெயா
–
செபராங் பிறை மாநகர் கழகமாக
(
எம்
.
பி
.
எஸ்
.
பி
)
உருமாற்றம் கண்டதைத் தொடர்ந்து
‘
நிலையான செபராங் பிறை மாநகரை நோக்கிய வியூக இலக்கு உருவாக்கத் திட்டம்
‘
துவக்க விழாக்கண்டது
.

இந்த குறுகியக் கால திட்ட ஆவணங்களை வீடமைப்பு
,
உள்ளூராட்சி
,
கிராமப்புற மற்றும் நகர்ப்புற திட்டமிடல் ஆட்சிக்குழு உறுப்பினர்  ஜெக்டிப் சிங் டியோ அதிகாரப்பூர்வமாகத் துவக்கி வைத்தார்
.
மாநகர் கழக உருமாற்றத்தின் மூலம் இவ்வட்டார மக்களுக்கு நன்மை பயக்கும் பொருட்டு இந்த மூன்று மாத குறுகியக்கால திட்ட ஆவணங்களில்
18
திட்டங்கள் மற்றும் ஆறு புதிய வழிக்காட்டல் வரையறுக்கப்பட்டுள்ளன
.

 “
இந்த வியூக இலக்கு உருவாக்கத் திட்டத்தில் வருகின்ற
2020-
ஆம் ஆண்டுக்குள்  குறைந்தது
70
விழுக்காடு உணவு வளாகங்கள் கிரேட்
‘
ஏ
‘
மற்றும்
30
விழுக்காடு கிரேட்
‘
பி
‘
பெறுவதற்கு முன்னுரிமை வழங்கப்படும்
.
அதேவேளையில்
,
பொதுச் சந்தைகளிலும் தூய்மை
50
விழுக்காடு கிரேட்
‘
ஏ
‘-
வும் மீதமுள்ள
50
விழுக்காடு கிரேட்
‘
பி
‘
பெற இலக்கு கொண்டுள்ளது
.

இந்நிகழ்வில் மாநகர் கழகத் தலைவர்
(
டத்தோ பண்டார்
)
டத்தோ ரொசாலி முகமது
,
மாநகர் கழக உறுப்பினர்கள் மற்றும் மாநகர் செயலாளர் ரொஸ்னானி முகமது கலந்து கொண்டனர்
.

“
உரிமம்
,
சுகாதாரம் அல்லது தர அளவிலான விதிமுறைகளைப் பூர்த்தி செய்யாத  எந்தவொரு உணவு வளாகத்தையும் மூடுவதற்கு எம்
.
பி
.
எஸ்
.
பி
–
க்கு அதிகாரம் அளிக்க சில துணை சட்டங்கள் திருத்தம் செய்யப்படும்” என ஆவணம் வெளியீட்டு விழாவிற்குப் பின்னர் நடைபெற்ற செய்தியாளர் சந்திப்புக் கூட்டத்தில் ஜெக்டிப் இவ்வாறு கூறினார்
.

மேலும்
,
குறைந்த வருமானம் பெறும்
‘
பி
40′
குழுவினர் மற்றும் நடுத்தர வர்க்கம்
(
எம்
40)
மக்களை மையமாகக் கொண்ட திட்டத்தின் கீழ் உள்ளூர் பொருளாதார மேம்பாட்டுக்கான பல்வேறு திட்டங்கள் செயல்படுத்தப்படும் என்று ஜெக்டிப் விளக்கமளித்தார்
.

எம்
.
பி
.
எஸ்
.
பி இந்நகரத்தை குறைந்த கார்பன் நகரமாக உருவாக்கும் நோக்கில் பசுமைப் போக்குவரத்து
,
பசுமைக் கட்டிடம்
,
பசுமை உள்கட்டமைப்பு
,
நிலையான உற்பத்தி மற்றும் பல்வேறு உத்திகளை செயல்படுத்த உத்வேகம் கொள்கிறது
.

எம்
.
பி
.
எஸ்
.
பி மாநகர் கழகமாக பெயரில் மட்டுமின்றி செபராங் பிறை பொது மக்கள் விரும்பும் சிறந்த நகரமாக உருமாற்றம் காண முற்படும் என ரொசாலி குறிப்பிட்டார்
.

ஆறு புதிய வழிக்காட்டலில் குறிப்பாக
‘
உணவு டிரக்குகள்
‘(Food Track) ,
வாகன கழுவும் மையம்
,
குறிப்பிட்ட காலவரையிலான உரிமம்
,
தற்காலிக வணிக உரிமம்
,
சாலை விளக்குகள் நிறுவல் மற்றும் மிதிவண்டிக்கான சாலை அமைத்தல் ஆகியவை இடம்பெறும்
.


நிலையான முன்னேற்றத்திற்கு சமூக மேம்பாட்டுக்கு முன்னுரிமை அளிக்கப்படும் – மேயர்

பினாங்கு மாநகர் கழகத்தில்(MBPP) புதிதாக நியமிக்கப்பட்ட மேயர் டத்தோ இராஜேந்திரன் தலைமையில் அதிகாரம் மற்றும் நிலைத்தன்மை ஆகிய இரு முக்கிய கூறுகளுக்கு முன்னுரிமை அளித்து நிர்வகிக்கப்படும்.

இராஜேந்திரன் 23வது வயதில் பொறியியல் துறையில், உள்ளூர் மாநகர் கழகத்தில் (PBT) பணியில் அமர்ந்தார்.

பினாங்கு மாநகர் கழகத்தில் 37 ஆண்டுகள் பணியாற்றிய போதிலும், 4வது MBPP மேயராக அவர் நியமிக்கப்படுவார் என்று தனிப்பட்ட முறையில் நினைக்கவில்லை என்று இராஜேந்திரன் கூறினார்.

“அதிகாரமளித்தல் என்பது மிகவும் முக்கியமான அணுகுமுறையாகும், ஏனெனில், குடிமக்கள் அனைத்து அம்சங்களிலும் பங்கேற்க ஊக்குவிக்குவிப்பதோடு ஒருவர் பொறுப்புடன் பிரதிநிதித்துவப்படுத்தவும் உதவுகிறது.

“மாநகர் கழத்தில் உள்ள எனது கவுன்சிலர்கள், துறைத் தலைவர்கள் மற்றும் ஊழியர்கள் உட்பட நம் நகரத்தை வலுவானதாகவும் நிலையானதாகவும் மாற்றுவதற்கான சிந்தனைகள் மற்றும் தீர்வுகளைப் பகிர்ந்துகொள்வதன் மூலம் அதிகாரமளித்தலை ஊக்குவிக்கிறேன்.

“ஊராட்சி மன்றம் மக்களுடன் பரஸ்பர புரிதலில் ஈடுப்படும்போது, MBPP இன் சில முடிவுகளின் அவசியத்தை பொது மக்கள் புரிந்துகொள்ள இயலும்.

“எனவே, பினாங்கின் முன்னேற்றத்திலிருந்து நாம் மட்டுமல்ல, நமது வருங்கால சந்ததியும் நன்மை பயன்பெறுவதை உறுதிசெய்யும் பொருட்டு இந்த இலக்கை அடைய விரும்புகிறோம். அதைப் பெற, எங்களுக்கு அனைவரின் ஒத்துழைப்பும் தேவை,” என்று அவர் இன்று கொம்தாரில் உள்ள தனது அலுவலகத்தில் முத்துச் செய்திகள் நாளிதழ் நிருபர்களிடம் இவ்வாறு கூறினார்.

நீண்ட காலப் பாதுகாப்பை உறுதி செய்வதற்கான மற்றொரு முக்கிய அம்சம் நிலைத்தன்மை என்று இராஜேந்திரன் கூறினார்.

“இதனால்தான் எங்களின் முக்கிய கவனம் பருவநிலை மாற்றத்தை நோக்கியுள்ளது. நாம் செய்யும் நடவடிக்கைகளில் கவனமாக இருக்க வேண்டும்.

“பருவநிலை மாற்றத்தின் தாக்கங்கள் ஏற்கனவே மக்களையும் சுற்றுச்சூழல் அமைப்பையும் பாதித்துள்ளன.

“அந்தப் பாதிப்புகள் மோசமடைவதைத் தவிர்க்க நாம் நிவாரண நடவடிக்கைகள் எடுக்க வேண்டும். அதற்கு அனைவரின் ஒத்துழைப்பும் தேவை. கார்பன் வெளியேற்றத்தைக் குறைக்க பொது மக்களாகிய நாம் போதுமான நடவடிக்கையை மேற்கொள்கிறோமா?

“மறுசுழற்சி மற்றும் உரம் தயாரிப்பதை அமல்படுத்துவதன் மூலம் குப்பைக் கிடங்கிற்கு நமது கழிவுகளைக் குறைப்பதில் நம் பங்கைச் செய்கிறோமா? என சிந்திக்க வேண்டும்.

பினாங்கில் இயற்கை அடிப்படையிலான பருவநிலை ஒருங்கிணைப்புத் திட்டத்தை

Nature-Based Climate Adaptation Programme (PNBCap) செயல்படுத்தும் நிறுவனங்களில் ஒன்றாக MBPP தனது பங்கை ஆற்றி வருவதாக இராஜேந்திரன் கூறினார்.

PNBCap என்பது நகர்ப்புற பின்னடைவை மேம்படுத்துவதற்கும், இயற்கை அடிப்படையிலானத் தீர்வுகளைச் செயல்படுத்துவதன் மூலம் பருவநிலை மாற்ற தாக்கங்கள் மற்றும் தீவிர வானிலை மாற்றத்திற்கு சமூகம் மற்றும் சுற்றுச்சூழல் பாதிப்புகளைக் குறைப்பதற்கும் முயற்சியாகும். மேலும், இது சமூக பின்னடைவை மேம்படுத்தவும், நிறுவன அடைவுநிலை உருவாக்கவும் துணைபுரிகிறது.

பினாங்குத் தீவு குறித்த தனது தொலைநோக்குப் பார்வை குறித்து கருத்து தெரிவித்த இராஜேந்திரன், இது ஒரு தனித்துவமிக்க நகரம், என்றார்.

“ஆம், நாம் பின்பற்றுவதற்குப் பல வெற்றிகரமான நகர்ப்புற மேம்பாட்டுத் திட்டங்கள் உள்ளன. ஆனால் அவற்றை முழுமையாக ஏற்றுக்கொள்ளவோ அல்லது பயன்படுத்தவோ முடியாது.

“இந்தத் தனித்துவமிக்கத் தீவு கடலால் சூழப்பட்டுள்ளது; பாரம்பரியம் நிறைந்தது; 130 மில்லியன் ஆண்டுகள் பழமையான மழைக்காடுகளைக் கொண்டுள்ளது மற்றும் குறைவான நிலப்பரப்பைக் கொண்டுள்ளது.

“மக்களின் தேவைகள் மற்றும் அதன் நிலைத்தன்மைக்கு ஏற்ப, நமது நகரத்திற்கு சிறந்ததைச் செய்ய முற்பட வேண்டும்,” என்று அவர் கூறினார்.

இராஜேந்திரன் ஊராட்சி மன்றம் எதிர்நோக்கும் சவால்களையும் குறிப்பிட்டார்.

“நகர வளர்ச்சிக்கு ஏற்ப, மக்களின் எதிர்பார்ப்பும் கூடுகிறது. குறைந்த வளங்களுடன் மக்களின் எதிர்பார்ப்பை நாம் எப்போது பூர்த்திச் செய்வது மிகப் பெரிய சவாலாக அமையும்.

“எங்கள் நகரத்தை ஒரு நிலையான நகரமாக உருமாற்றம் காண்பதற்குக் கூட்டு முயற்சியில் தனியார் துறை உடனான் ஒத்துழைப்பை வரவேற்கிறோம்,” என்று அவர் கூறினார்.

பினாங்கில் போக்குவரத்து மேம்பாடு, பொது வசதிகள் மற்றும் தூய்மை ஆகியவற்றை தொடர்ந்து மேம்படுத்த வேண்டியதன் அவசியத்தையும் இராஜேந்திரன் ஒப்புக்கொண்டார்.


நீச்சல் பயிற்சி சிறந்த விளையாட்டாளர்களை உருவாக்க வித்திடும்

பாயான் லெப்பாஸ்
–
அண்மையில் பினாங்கு மாநாகர் கழகம் மற்றும் பட்டர்வொர்த் மீட்புப்படை சங்க இணை ஏற்பாட்டில் நடைபெற்ற அடிப்படை நீச்சல் மற்றும் நீர் பாதுகாப்புப் பயிற்சி திட்டம்
7
முதல்
12
வயது மதிக்கத்தக்க பி
40
குழுவினைச் சேர்ந்த மாணவர்கள் கலந்து கொண்டு பயன்பெற்றனர்
.

“
இத்திட்டத்தின் மூலம்  மாணவர்களின் மத்தியில் நீரில் மூழ்கும் வழக்குகளைக் குறைத்தல் மற்றும் தனியார் நிறுவன ஏற்பட்டில் இடம்பெறும் நீச்சல் வகுப்புகளில் கலந்து கொள்ள முடியாத மாணவர்களுக்கு வாய்ப்பு வழங்குவதே தலையாய நோக்கமாகத் திகழ்கிறது
,”
என மாநகர் கழக உறுப்பினர் கேரல்டு மாக் முன் கியோங் தெரிவித்தார்
.

இத்திட்டத்தின் மூலம் பெற்றோர்கள் மற்றும் மாணவர்கள் குறிப்பாக நீர் நடவடிக்கை பிரியர்களுக்கு ஒரு பயனுள்ள நடவடிக்கையாகவும்
,
மேலும் நீர் பாதுகாப்பு பற்றிய பொது அறிவும் வளர்க்க முடியும்
.

“
மாணவர்கள் நீச்சல் அடிக்கும் திறமையை வளர்த்துக் கொள்வதோடு விளையாட்டுத் துறையில் குறிப்பாக நீச்சல் போட்டியில் அதிக ஈடுபாடு கொள்ள இத்திட்டம் வழிவகுக்கும்
,”
என ரெலாவ் விளையாட்டு அரங்கத்தில் உரையாற்றுகையில் இவ்வாறு தெரிவித்தார்
.

இந்நிகழ்வில் மாநகர் கழக உறுப்பினர்களான காளியப்பன் மற்றும் லத்திப்பா உசாய்ன்சா
,
மாநகர் கழக சமூக பொதுச் சேவை இயக்குநர் ராஷிடா ஜாலாலுடின் மற்றும் பட்டர்வொர்த்
,
பாதுகாப்பு மீட்புப்படைக் கழகப் பயிற்றுனர் தான் குவான் லிங் கலந்து கொண்டனர்
.

பொது மக்களிடம் வற்றாத ஆதரவு கிடைக்கப்பெற்றால் அடுத்த ஆண்டும் இத்திட்டம் தொடங்கப்படும் என மேலும் தெரிவித்தார்
.
இத்திட்டத்தில்
60
மாணவர்கள் மிகுந்த உற்சாகத்துடன் நீச்சல் பயிற்சியில் கலந்து கொண்டனர்
.


நீர்ப் பற்றாக்குறை தவிர்ப்பதற்கு உடனடி நடவடிக்கை அவசியம்

இரண்டாம் துணை முதல்வர் பேராசிரியர் ப.இராமசாமி

கூட்டரசு அரசாங்கம் நீர் விநியோகப் பிரச்சனைத் தவிர்ப்பதற்கு சிறப்பு அமைச்சரவை அமைக்க வேண்டும் எனக் கேட்டுக்கொண்டார் உலக நீர் தினத்தை அதிகாரப்பூர்வமாகத் துவக்கி வைத்த இரண்டாம் துணை முதல்வர் பேராசிரியர் ப.இராமசாமி. கடந்த சில ஆண்டுகளாக பருவநிலை மாற்றத்தால் நமது நாடு நீர்ப் பற்றாக்குறை பிரச்சனை எதிர்நோக்குவதால் கூட்டரசு அரசாங்கம் மழையை மட்டுமே எதிர்பாராமல் பல ஆயுத்த நடவடிக்கைகள் மேற்கொள்ள வேண்டும் என்றார். நீர்ப் பிரச்சனை என்பது மாநில பிரச்சனையாகக் கருதாமல் தேசப் பிரச்சனையாகக் கையாள வேண்டும் என ஆயர் ஈத்தாம் அணையில் இடம்பெற்ற செய்தியாளர் கூட்டத்தில் தெரிவித்தார்.

பினாங்கு நீர் விநியோக வாரியம் வறட்சியான பருவநிலைக்கு ஏற்ப நீர் விநியோகத்தை தனது கட்டுப்பாட்டில் கொண்டுள்ளதாக அதன் தலைமை நிர்வாக இயக்குநர் பொறியியலாளர் டத்தோ ஜாசானி மைடின்சா நிகழ்வின் வரவேற்புரையில் கூறினார். மேலும், ஆயர் ஈத்தாம் மற்றும் தெலுக் பாஹாங் அணைகளில் முறையே 56 நாட்கள் மற்றும் 180நாட்களுக்குப் பயன்படுத்தும் அளவிற்கு நீர் சேமிப்பு இருப்பதாக அறிவித்தார்.11 ஆண்டுக்காலம் ஒப்பிடுகையில் 70% மழை நீர் சேகரிப்புக் குறைந்துள்ளது.

மூடா அணை மற்றும் பெரிஸ் அணையிலிருந்து பெறப்படும் நீரின் மூலமாக மூடா ஆற்றின் நீர் வளம் செழிக்கின்றது. ஆயினும் இவ்விரு அணைகளிலும் இருக்கும் நீரின் அளவு ஜூன் மாத இறுதி வரை பயன்படுத்த இயலாது. அதுமட்டுமின்றி, 80% பினாங்கின் நீர் விநியோகம் மூடா ஆற்றிலிருந்து தான் பெறப்படுவது குறிப்பிடத்தக்கது. எனவே, கெடா மாநில அரசாங்கம் மற்றும் கூட்டரசு அரசாங்கம் உடனடி நடவடிக்கை மேற்கொள்ள வேண்டும்.

ஆயர் ஈத்தாம் அணை

கூட்டரசு அரசாங்க முக்கிய துறைகளுக்கு 6 அதிகாரப்பூர்வ கடிதங்கள் அனுப்பியும் இதுவரை எவ்வித பதிலும் பெறவில்லை. கூட்டரசு அரசாங்கத்தின் அதிரடி நடவடிக்கையால் வடக்கு மாநிலங்களில் வசிக்கும் 4 மில்லியன் மக்களின் நீர்ப் பிரச்சனைத் தீர்க்க முடியும். பினாங்கு நீர் விநியோக வாரிய அதிகாரப்பூர்வ கடிதங்களில் கூட்டரசு அரசு கீழ் குறிப்பிட்டுள்ள 2 நடவடிக்கை மேற்கொள்ள குறிப்பிடப்பட்டுள்ளன.

* வடக்கு மாநிலங்களில் நீர்ப் பாசனம் முறையை ஒத்திவைத்து, நீர் விநியோகம் செய்வதற்கு முன்னுரிமை வழங்குதல். இதன் மூலம் மூடா ஆறு மற்றும் பெரிஸ் அணையில் ஏற்படும் நீர்ப் பற்றாக்குறைப் பிரச்சனையைத் தவிர்க்கலாம்.

* மலேசிய வடக்கு மாநிலங்களில் கூடுதலான செயற்கை மேகமூட்ட உருவாக்கம் செய்தல்.கடுமையான மழை பொழிவு நீர் அணை சேகரிப்பை அதிகரிக்கும்.


நீல நிற அடையாள அட்டைக் கோரி போராட்டம்

இம்மலாயா மண்ணில் பிறந்து அதன் வளர்ச்சிக்காக வாழும் இந்திய குடிமக்களுக்குக் இன்னும் மலேசிய குடியுரிமை வழங்கப்படாதது மிகவும் வருத்தமளிக்கிறது. சிவப்பு அடையாள அட்டை, பச்சை நிற அடையாள அட்டை, பிறப்பு ஆவணங்கள் ஆகிய பிரச்சனைகளில் சிக்கித் தவிக்கும் 30-க்கும் மேற்பட்ட பினாங்கு வாழ் மக்கள், பொது மக்கள், தலைவர்கள் என 300-க்கும் மேற்பட்டோர் பினாங்கு என்சன் சாலையில் அமைந்திருக்கும் தேசிய பதிவகத் துறைக்கு எதிராகப் போர்க்கொடித் தூக்கிக் கண்டனம் தெரிவித்தனர்.

இக்கண்டணக் கூட்டத்தில் கெஅடிலான் உதவித் தலைவர் என்.சுரேந்திரன் தலைமையில் அரசு சார்பற்ற இயக்கத்தின் பிரதிநிதி வழக்கறிஞர் லத்தீபா கோயா, கொம்தார் சட்டமன்ற உறுப்பினர் இங் வெய் எய்க், கெபுன் பூங்கா சட்ட மன்ற உறுப்பினர் ஜோன்சன் ஓங், பத்து மாவுங் சட்ட மன்ற உறுப்பினர் ரவிந்திரன் குமரேசன், டி.ஆர்.ராஜா ஆகியோர் கலந்து கொண்டனர். தேசிய பதிவகத் துறை அலுவலகத்தில் கூடிய மக்களை முதலில் காவல் துறையினர் உள்ளே செல்ல அனுமதி வழங்கவில்லை. இதனால் அவ்விடத்தில் சற்று பதற்றம் ஏற்பட்டது. பின்பு பினாங்கு மாநில அரசியல் தலைவர்கள் காவற் துறை அதிகாரிகளுடன் நடத்திய பேச்சு வார்த்தையின் பயனாக அவர்கள் பதிவிலாக்காவிற்குள் செல்ல அனுமதிக்கப்பட்டனர். பினாங்கு வாழ் இந்திய குடிமக்கள் முறையாக விண்ணப்பம் செய்திருந்தும் மலேசிய குடியுரிமை வழங்கப்படாததன் காரணம் தமக்குப் புலப்படவில்லை என கெஅடிலான் உதவித் தலைவர் என்.சுரேந்திரன் மற்றும் அரசு சார்பற்ற இயக்கத்தின் பிரதிநிதி வழக்கறிஞர் லத்தீபா கோயா எடுத்துரைத்தனர்.

நாடற்ற மக்களின் விண்ணப்பங்களைத் தேசிய பதிவகத் துறை அதிகாரிகள் பரிசலிக்க வேண்டும் என மக்கள் மிகவும் தாழ்மையுடன் கேட்டுக் கொண்டனர். நாடற்ற மக்களிடமிருந்து பல புகார்கள் பெற்ற பின்னரே தாம் இந்நடவடிக்கையில் ஈடுப்பட்டதாக என்.சுரேந்திரன் குறிப்பிட்டார். சபாவில் குடியேற்றக்காரர்கள் மீது நடக்கும் அரசு விசாரணை ஆணயத்தில் இந்தோனேசியர்கள், பிலிப்பினோக்கள், பாகிஸ்தானியர் ஆகிய வெளிநாட்டவர்களுக்கு உடனடி குடியுரிமை வழங்கியதாக வெளிவந்த தகவல்கள் அவர்களுக்கு மன அதிருப்தியைக் கொடுத்துள்ளது. ஏனெனில் இந்நாட்டிலேயே பிறந்த இந்தியர்களுக்கு மட்டும் அரசாங்கம் குடியுரிமை வழங்குவதில் பல ஆண்டுகளாகப் பரிசலிக்க விரும்பாத போக்கு மன அழுத்தத்தைக் கொடுக்கிறது என்றார்.

சிம்பாங் எம்பாட்டைச் சேர்ந்த லெட்சுமி த/பெ பூங்கன் அவர்கள் 67 வயதாகியும் இன்னும் நீள நிற குடியுரிமை பெறாத நிலையில் இருப்பதை எண்ணி மிகவும் வருந்துவதாகக் கூறினார். இவர் அடையாள் அட்டை நீள நிறமாக இருப்பினும் அதில் இடம்பெற்றுள்ள மூன்று சிவப்பு நிற புள்ளிகள் இவர் தலையெழுத்தையே மாற்றவல்லது என்றார். இதனால் மலேசியாவில் பிறந்து ஓட்டு கூட போட உரிமையில்லாமல் இருக்கிறேன் என்று தன் மன வேதனையை அள்ளி இரைத்தார். அதுமட்டுமன்றி மத்திய அரசும் மாநில அரசும் வழங்கும் எந்த உதவிக்கும் இவர்கள் தகுதியானவர்கள் இல்லை என்பதும் வருத்தத்தை அளிக்கிறது. நீல நிற அடையாள அட்டை இல்லாத பெற்றோர்களின் பிள்ளைகளோ பிறப்புப் பத்திரம் எடுக்க முடியாமல் தவிக்கின்றனர். அதில் ஒரே குடும்பத்தைச் சேர்ந்த தியாகேஸ் 14, ஸ்ரீதரன் 12, ஆகாஷ் 8 ஆகிய சகோதரர்கள் இன்னும் பிறப்புப் பத்திரம் எடுக்க முடியாமல் சிரமத்தில் ஆழ்ந்துள்ளனர். இந்த கண்டனப் போராட்டத்தின் வழி தங்கள் உரிமைக்காகப் போராடும் இவர்களுக்கு ஒரு விடிவெள்ளி பிறக்கும் என எதிர்பார்க்கப்படுகிறது.

நிரந்தரமில்லா அடையாள அட்டையை வைத்துக் கொண்டு சிரமப்படும்

 93 வயதாகிய திருமதி பாக்கியமும் அவரின் 57 வயதாகிய மகள் இராமாயியும்.


நெகிழிப் பயன்பாடு குறித்த விழிப்புணர்வு மேலோங்க காணொளி போட்டி

புக்கிட் மெர்தாஜாம் – செபராங் பிறை மாநகர் கழகம் (எம்.பி.எஸ்.பி) இந்த ஆண்டு ஏப்ரல் 28 முதல் ஜூன் 15 வரை ‘ஒரு முறை பயன்படுத்தப்படும் நெகிழிப்பை’ என்ற தலைப்பில் பொது மக்களிடையே விழிப்புணர்வு மேலோங்கச் செய்ய   குறு காணொளி போட்டியை ஏற்பாடு செய்துள்ளது.

எம்.பி.எஸ்.பி மேயர் டத்தோ ரோசாலி மொஹமட், இப்போட்டி செபராங் பிறை வட்டாரத்தில் இருக்கும்  இடைநிலைப்பள்ளி மாணவர்கள் (படிவங்கள் ஒன்று முதல் ஆறு வரை) மட்டும் பங்கேற்கலாம், என்றார்.

“இந்த போட்டி இளைஞர்களிடையே விழிப்புணர்வு மேலோங்க செய்யவும் நெகிழிப் பயன்பாட்டை குறிப்பாக உணவுப் பொட்டலம் மடிக்க பயன்படுத்தப்படும் நெகிழிப்பை; நெகிழி நீர் போத்தல்கள், நெகிழிப் பாத்திரங்கள் மற்றும் ஒரு முறை பயன்படுத்தப்படும் நெகிழிகளை

பயனுள்ள வழிகளில் குறைப்பதற்கான சிந்தனைத் திறனை தங்கள் படைப்புகள் வாயிலாக சமூகத்திற்கு கொண்டு சேர்க்கவும் நடத்தப்படுகிறது. இது இப்போட்டியின் முதன்மை நோக்கமாக திகழ்கிறது.

“தயாரிக்கப்படும் காணொளி மூன்று நிமிடங்களுக்கும் குறைவாக இருக்க வேண்டும் மற்றும் அதிகபட்ச வீடியோ கோப்பு அளவு 500MB ஆக இருக்க வேண்டும்.

“இது நாடகம் முதல் நகைச்சுவை வரை அல்லது ஆவணப்படம் என எந்த வகையிலும் தயாரிக்கலாம்.

“பங்கேற்பாளர்கள் தனிநபர் அல்லது ஐந்து நபர்களுக்குள் குழு முறையில் கலந்து கொள்ளலாம். மேலும், காணொளி மலாய் மற்றும் ஆங்கில மொழியில் மட்டுமே தயாரிக்க வேண்டும்.

“இம்மாதிரியான போட்டி மாணவர்களிடையே ஒரு முறை பயன்படுத்தப்படும் நெகிழிப் பயன்பாட்டினை புறக்கணிக்க ஊக்குவிப்பதோடு கூடுதல் விழிப்புணர்வை ஏற்படுத்தும் என்று நம்பிக்கை கொள்வதாக,” ரோசாலி எம்.பி.எஸ்.பி கவுன்சில் கூட்டத்திற்கு தலைமை தாங்கிய பின்னர் செய்தியாளர் கூட்டத்தில் இவ்வாறு கூறினார்.

இப்போட்டியில் பங்கேற்க ஆர்வமுள்ளவர்கள்  எம்.பி.எஸ்.பி ஊழியர் (செவ் எங் செங்) 012-4779330 என்ற தொலைபேசி எண் அல்லது
[email protected]
 என்ற மின்னஞ்சல் முகவரியில் தொடர்பு கொள்ளலாம்.

காணொளி படைப்புகளை ச் சமர்ப்பிக்க இறுதி நாள் ஜூன்,15 ஆகும்.

இப்போட்டியின் வெற்றியாளர் ரிம600 ரொக்கப்பணம் மற்றும்  சான்றிதழை வெல்வர்.

இரண்டாவது மற்றும் மூன்றாம் பரிசு வெல்பவர்கள் முறையே ரிம400 மற்றும் ரிம300 பெறுவார்கள். இரு நிலை வெற்றியாளர்களுக்கு  சான்றிதழ் வழங்கப்படும்.

இரண்டு ஆறுதல் பரிசு வழங்கப்படும். ஒவ்வொரு ஆறுதல் பரிசு வெற்றியாளர்கள்  சான்றிதழுடன் ரிம100 ரொக்கப்பணம் பெறுவர்.


நோன்புப் பெருநாள் பரிசுக்கூடை அன்பளிப்பு

நோன்புப் பெருநாள் பரிசுக்கூடை பெற்றுக்கொண்ட பொது மக்களுடன் பத்து கவான் நாடாளுமன்ற உறுப்பினர் கஸ்தூரி பட்டு .

பத்து கவான் நாடாளுமன்ற தொகுதியில் 322 வசதி குறைந்த குடும்பத்தினருக்கு நோன்புப் பெருநாள் பரிசுக்கூடை வழங்கப்பட்டன. இந்த அன்பளிப்பு இரண்டாவது முறையாக வழங்குவதாக பத்து கவான் நாடாளுமன்ற உறுப்பினர் கஸ்தூரி பட்டு கூறினார். அரிசி மற்றும் சமையல் பொருட்கள் கொண்ட இந்தப் பரிசுக்கூடையை பினாங்கு சாக்காட் வாரியம் (Zakat Pulau Pinang) மூலம் வழங்கப்பட்டன.

இத்தொகுதியில் அமைந்திருக்கும் குறிப்பிட்ட 10 இடங்களுக்கு கஸ்தூரி பட்டு நேரில் சென்று பொது மக்களுக்குப் பரிசுக்கூடை எடுத்து வழங்கினார். கம்போங் பாரு, கேபுன் சீரே, கம்போங் செகோலா, புலாவ் அமான் மற்றும் பல இடங்களில் பரிசுக்கூடை வழங்கப்பட்டன. நோன்புப் பெருநாள் முன்னிட்டு வழங்கப்படும் பரிசுக்கூடை தொடர்ந்து அடுத்த ஆண்டும் வழங்கப்படும் என நம்பிக்கை தெரிவித்தார். மாநில நம்பிக்கை கூட்டணி அரசு தூய்மையான மற்றும் திறன்மிக்க நிர்வாகத்தை நடத்துகிறது என்றால் மிகையாகாது.

திறன்மிக்க நிதி நிர்வகிப்பால் மாநில அரசு தொடர்ந்து வரவுச்செலவு கணக்கில் கூடுதல் வருமானத்தை ஈட்டுகிறது. இதனைப் பயன்படுத்தி மாணவர், தனித்து வாழும் தாய்மார், ஊன முற்றோர், மூத்தக்குடிகள் என அனைவருக்கும் தங்கத் திட்டத்தில் ஒவ்வொரு வருடமும் ஊக்கத்தொகை பெற்று வருகின்றனர். மாநில அரசு தங்கத் திட்டத்தில் இனபேதமின்றி தகுதிப் பெற்ற அனைவருக்கும் உதவித்தொகை வழங்குகிறது என வரவேற்புறையில் கூறினார்.


பக்காத்தான் ஹராப்பான் புத்ரா ஜெயாவை கைப்பற்ற அடுத்த 36 மணிநேரம் மிகவும் முக்கியமானது

புக்கிட் மெர்தாஜாம் – புத்ராஜெயாவை மீண்டும் கைப்பற்றும் அதன் இலக்கை அடைய பக்காத்தான் ஹராப்பானுக்கு அடுத்த 36 மணிநேரம் மிகவும் முக்கியமானது என்று பினாங்கு மாநில பக்காத்தான் ஹராப்பான் தலைவர்  சாவ் கொன் இயோவ் கூறுகிறார்.

15வது பொதுத் தேர்தல்  வாக்குப்பளிப்புக்கு இன்னும் இரண்டு நாட்களே எஞ்சியுள்ளன.

“இந்தப் பொதுத் தேர்தலில் பொது மக்கள் பக்காத்தான் ஹராப்பானுக்கு வாக்களித்து இரண்டாவது முறை ஆட்சி அமைக்க அதிகாரம் வழங்குவார்கள் என நம்பிக்கை கொள்கிறேன். இல்லையெனில் மீண்டும் தேசிய முன்னணி அரசாங்கம் ஆட்சி அமைக்கக்கூடும்.

“இது ஒரு சவால் மிக்க பணி என்பதை நாங்கள் அறிவோம். இருப்பினும், பொது மக்களிடையே கிடைக்கப்பெறும் ஆதரவில், புத்ராஜெயாவை வெல்வதற்கு நெருங்கி வருகிறோம்,” என கூறினார்.

“அடுத்த 36 மணி நேரத்தில் நாம் இன்னும் கொஞ்சம் கடினமாக பிரச்சாரத்தில் ஈடுபட வேண்டும்,” என்று சிம்பாங் அம்பாட்டில் உள்ள கம்போங் தெர்சுசுனில் நடைபெற்ற தேர்தல் பிரச்சாரத்தில் கலந்து கொண்ட  சாவ் இவ்வாறு கூறினார்.

வருகின்ற நவம்பர்,19 (சனிக்கிழமை) அன்று வாக்களிப்பு தினமாக நிர்ணயிக்கப்பட்டுள்ளது.

பத்து காவான் வேட்பாளருமான சாவ் கொன் இயோவ் அவர்களின் தேர்தல் பிரச்சாரத்தில் புக்கிட் தெங்கா சட்டமன்ற உறுப்பினர் கூய் சியோவ்-லியுங்; ஆட்சிக்குழு உறுப்பினர் இயோ சூன் ஹின் மற்றும் ஆதரவாளர்கள் கலந்து கொண்டனர்.

தேர்தல் பிரச்சாரத்தின் போது, மக்களுக்கு மறுசுழற்சி பையுடன் இணைத்து தேர்தல் குறித்த தகவல்கள், 2023 ஆண்டுக்கான நாள்காட்டி மற்றும் பிரச்சூரங்கள் வழங்கப்படுகின்றன.

இன்றிரவு பெர்கம்புங்கான் ஜூரு, இரவுச் சந்தை தளத்தில் நடைபெறும் தேர்தல் பேருரையில் பொது மக்கள் அனைவரும் கலந்து கொள்ளுமாறு அழைப்பு விடுத்தார்.

தாமான் பெர்விராவில், சாவ் மற்றும் அவர் தம்  குழுவினருடன் இணைந்து தேர்தல் பிரச்சாரத்தை உற்சாகத்துடன் தொடங்கினர்.

வாக்குப்பதிவு நாள் வரை பத்து காவான் நாடாளுமன்றத் தொகுதியின் கீழ் இருக்கும் இடங்களுக்குத் தங்களால் இயன்ற வரை செல்ல இணக்கம் கொண்டுள்ளதாகக் கூறினார்.

பொது  மக்கள் தாங்கள் விரும்பும் மத்திய அரசாங்கத்தை நிர்ணயிப்பதற்கு    வாக்களிக்க முன் வர வேண்டும் என்றும் வலியுறுத்தினார்.

சாவ் மற்றும் ஆதரவாளர்கள் பின்னர் புக்கிட் தெங்காவில் உள்ள கம்போங் சிரேவில் மக்களை சந்திக்க முனைந்தனர்.


பசுமைக் கல்வித் திட்டத்தை அமல்படுத்த சமூகத் தோட்டம் உருவாக்கம்

ஜார்ச்டவுன் – பாயான் கிரீண்டெக் சென் பெர்ஹாட் எனும் தனியார் நிறுவனத்தால் நிர்வகிக்கப்படும் சமூகத் தோட்டத் (The Kebun Kitar) திட்டமானது, நகர்ப்புற விவசாயம் குறித்து பொதுமக்களுக்குக் கற்பிக்கும் பொருட்டு அடுத்த மாதம் பசுமைக் கல்வித் திட்டத்தை நடத்த இலக்கு கொண்டுள்ளது.

பினாங்கு டிஜிட்டல் நூல்நிலையத்தில் நடைபெறும் இந்த திட்டத்தில் 30 பங்கேற்பாளர்கள் பங்கெடுப்பர். இதற்கு பதிவு முற்றிலும் இலவசம்.

பாயான் கிரீன்டெக் தோட்டக்கலை நிபுணர் டாக்டர் ஜெனிபர் கோயன் அவர்களின் கூற்றுப்படி, இந்த திட்டம் ஆகஸ்ட் தொடங்கி அடுத்த ஆண்டு ஜூலை வரை மாதத்திற்கு ஓர் அமர்வு என நடத்தப்படும், என்றார்.

“வீட்டில் செயல்படுங்கள்’, ‘சிறந்த எதிர்காலத்தை நோக்கி ஒரு தோட்டம்’ மற்றும் ‘இயற்கையிலிருந்து கற்றுக்கொள்ளுங்கள்’ ஆகிய மூன்று முக்கிய கருப்பொருள்களின் அடிப்படையில் இப்பயிற்சியும் பட்டறையும் நடத்தப்படும்.

“இந்த திட்டத்தில் பினாங்கு பயனீட்டாளர் சங்கத்துடன் ஒன்றிணைந்து செயல்படுகிறோம்,” என்று பினாங்கு டிஜிட்டல் நூல்நிலையத்தில் நடைபெற்ற பசுமை திட்ட நிகழ்ச்சியின் துவக்க விழாவின் போது கோயன் இவ்வாறு கூறினார்.

பாயான் கிரீன்டெக் இயக்குனர் ஜிம்மி ஓங் கூறுகையில், பயிரிடுவது எளிது, ஆனால் அதனைப் பராமரிப்பது தான் கடினமாகும்.அதற்கான சரியான வழிகாட்டியை இந்தப் பட்டறை வழங்கும்.

“சமூக நகர்ப்புற விவசாய நிலைத்தன்மையை மேம்படுத்துவதோடு, ஆரோக்கியமான வாழ்க்கை முறையை வாழ பொதுமக்களை ஊக்குவிக்கவும் இது உதவுகிறது.

“நாங்கள் இயற்கை உரங்களை மட்டுமே பயன்படுத்துவதால் எங்கள் விவசாய முறை இரசாயன பயன்பாடு அற்றது. இது சமூக நகர்ப்புற விவசாயம் தொடர்ந்து வளர துணைபுரியும்,” என ஓங் கூறினார்.

இதற்கிடையில், மாநில சமூகநலன் மற்றும் சுற்றுச்சூழல் ஆட்சிக்குழு உறுப்பினர் பீ புன் போ கூறுகையில், சமூகத்தின் ஆர்வமின்மை காரணமாக, நகர்ப்புற விவசாயத்தில் துரித வளர்ச்சி காண முடிவதில்லை.

“நகர்ப்புற விவசாயம் மேலும் வளர்ச்சியடைய ஒரு முறையான வழிகாட்டி இருக்க வேண்டும். எனவே, உணவுப் பாதுகாப்பை உறுதி செய்வதற்காக அனைத்து காலி நிலங்களும் நகர்ப்புற விவசாயத்திற்கு பயன்படுத்தப்பட வேண்டும்.

“இந்த விஷயத்தில் ஊராட்சி மன்றங்களான பினாங்கு மாநகர் கழகம் (எம்.பி.பி.பி), செபராங் பிறை மாநகர் கழகம் (எம்.பி.எஸ்.பி) மற்றும் PLANMalaysia@Penang (பினாங்கு நகரம் மற்றும் தேசிய திட்டமிடல் துறை) ஆகிய இரு நிறுவனங்களுடனும் இணைந்து பணியாற்ற விரும்புகிறேன்,” என்று பீ மேலும் கூறினார்.

தொடக்க விழாவில் பினாங்கு பசுமைக் கவுன்சில் பொது மேலாளர் ஜோசபின் டான்; எமிகோ ஹோல்டிங்ஸ் பெர்ஹாட் நிர்வாகத் தலைவர் பிரான்சிஸ் லிம்; பாயான் கிரீன்டெக் குழு உறுப்பினர்கள்; பினாங்கு டிஜிட்டல் நூல்நிலைய மற்றும் சஹாபத் ஆலம் மலேசியாவின் பிரதிநிதிகள் ஆகியோர் கலந்து கொண்டனர்.


பசுமைப் பள்ளிகளுக்கு விருதளிப்பு

ஆரோக்கியமான வாழ்வுக்குத் தூய்மையான சூழல் அவசியம் என்பதை நன்குணர்ந்துள்ள பினாங்கு மாநில அரசு பல அரிய பசுமைத் திட்டங்களைச் செயற்படுத்தி வருவதை நாம் கண்கூடாகக் காண முடிகிறது. அவ்வகையில் பசுமைத் திட்டங்களில் மாணவர்களின் பங்களிப்பை அதிகரிக்கும் நோக்கில் பினாங்கு கல்வி இலாகா ஆதரவுடன் பினாங்கு நகராண்மைக் கழகமும் பினாங்கு சுற்றுச்சூழல் துறையும் இணைந்து நடத்திய பசுமை பள்ளிக்கான விருது வழங்கும் நிகழ்ச்சி அண்மையில் மாநகர மண்டபத்தில் நடைபெற்றது. இதே போட்டி செபெராங் பிறை வட்டாரத்திலும் கடந்த நவம்பர் 2—அம் நடைபெற்று முஇட்ந்தது இங்கு குறிப்பிடத்தக்கது.

மூன்றாம் முறையாக நடைபெறும் தீவு அளவிலான இந்தப் பசுமைப் பள்ளிக்கான விருதளிப்புப் போட்டியில் 11 ஆரம்பப்பள்ளிகளும் 16 இடைநிலைப்பள்ளிகளும் பங்குபெற்றன. இப்பசுமைப் போட்டி மூன்று பிரிவுகளில் நடைபெற்றது. மறுசுழற்சி, பசுமையாக்கம், புத்தாக்கம், வெளி நடவடிக்கைகள் ஆகிய பிரிவுகளில் பங்குபெற்ற பள்ளிகள்  தங்கள் திறமைகளை வெளிபடுத்தின. இயற்கையையும் பசுமையையும் விரும்பும் ஆசிரியர்களும் மாணவர்களும் ஒற்றுமையுடன் செயல்பட்டு ஆக்ககரமான படைப்பாற்றலின் மூலம் தங்கள் பசுமை முயற்சிகளை வெளிக்கொணரும் ஒரு தளமாக இப்பசுமைப் போட்டி திகழ்கிறது என மாநில ஆட்சிக் குழு உறுப்பினர் மதிப்பிற்குரிய சாவ் கொன் யாவ் தன் சிறப்புரையில் கருத்துரைத்தார். இவ்வாறான போட்டிகளின் மூலம் மாணவர்கள் பசுமையை ஆதரிப்பதுடன் பல புதிய முயற்சிகளின் வழி தங்கள் திறமைகளை வெளிபடுத்தவும் முடிகிறது எனக் கூறினார். மேலும், தூய்மையையும் பசுமையையும் ஆதரிக்கும் இப்போட்டி ஆண்டுதோறும் நடைபெற வேண்டும் எனவும் கேட்டுக் கொண்டார். இப்போட்டியின் ஆதரவாளர்களான Suiwah Corporation, Eastern Oriental Berhad Sunway Grand Sdn Bhd ஆகிய நிறுவனங்களுக்குத் தம் பாராட்டுகளையும்  தெரிவித்துக் கொண்டார்.

    பாயான் லெப்பாஸ் தமிழ்ப்பள்ளி மாணவர்களான பிரியாஷினி, தீபா, சரன்ராஜ், ரிஷான் ஆகியோருடன் பள்ளித் தலைமையாசிரியர் திருமதி அஞ்சலை தேவி

இப்பசுமை விருதளிப்புப் போட்டியின் பரிசுத் தொகை கடந்த ஆண்டைக் காட்டிலும் உயர்வு கண்டுள்ளது இங்கு குறிப்பிடத்தக்கது. முதல் நிலை பரிசு ரிம 1000-இலிருந்து ரிம 2000-க்கும் இரண்டாம் நிலை பரிசு ரிம 700-இலிருந்து ரிம 1500-க்கும் உயர்வு கண்டுள்ளது.  தீவு அளவிலான இப்பசுமைப் பள்ளிக்கான விருதளிப்புப் போட்டியின் ஆரம்பப்பள்ளிகளின் முதல் நிலை வெற்றியாளராகத் தேசிய மாதிரி சுங்கை ருசா பள்ளியும் இரண்டாம் நிலை வெற்றியாளராகத் தேசிய மாதிரி சீனப் பெண்கள் பள்ளியும் வாகை சூடின. இடைநிலைப்பள்ளிகளுக்கான பிரிவில் முதல் வெற்றியாளராக மெத்தடிஸ்ட் பெண்கள் இடைநிலைப் பள்ளியும் இரண்டாம் நிலை வெற்றியாளராக ஜெலுதோங் இடைநிலைப்பள்ளியும் வாகை சூடின. இவற்றைத் தவிர முழுமையான அறிக்கையைத் தாயாரித்த சிறந்த ஐந்து பள்ளிகளுக்கு ரிம 200-உம் சான்றிதழும் வழங்கப்பட்டன. மேலும் பங்குபெற்ற அனைத்துப் பள்ளிகளுக்கும் ரிம 200 ஊக்குவிப்புத் தொகையும் நற்சான்றிதழும் வழங்கிச் சிறப்பிக்கப்பட்டன.

     இவ்விருதளிப்பு விழாவில், சுப்பிரமணிய பாரதி தமிழ்ப்பள்ளியும் பாயான் லெப்பாஸ் தமிழ்ப்பள்ளியும் வரவேற்புப் பள்ளிகளாகப் பங்குபெற்றிருந்தன. ஏன் இந்த பசுமை பள்ளிக்கான விருதளிப்புப் போட்டியில் பங்குபெறவில்லை என்று வினவியபோது பாயான் லெப்பாஸ் தமிழ்ப்பள்ளி தலைமையாசிரியர் திருமதி அஞ்சலை தேவி இந்தப் போட்டியைப் பற்றிய முமுமையான விபரங்கள் தங்களுக்குக் கிடைக்கப் பெறவில்லை என்றும் வாய்ப்பு இருந்தால் நிச்சயம் அடுத்த ஆண்டு இப்போட்டியில் பங்கு பெற்றுப் பசுமையை ஆதரிப்போம் என்றும் கூறினார். அவரோடு வந்திருந்த நான்கு இந்திய மாணவர்களும் அங்கு காட்சிக்கு வைக்கப்படிருந்த வெற்றி பெற்ற பள்ளிகளின் மறுபயனீட்டு பொருட்கள், பசுமைத் திட்டங்கள் யாவும் தங்களைக் கவர்ந்ததுடன் இவ்வாறான முயற்சிகளில் ஈடுபட ஆர்வம் ஊட்டியதாகவும் கருத்துரைத்தனர். எனவே, அடுத்தடுத்த ஆண்டுகளில் அதிகமான தமிழ்ப்பள்ளிகள் இப்பசுமைப் பள்ளிக்கான விருதளிப்புப் போட்டியில் பங்குபெறும் என எதிர்பார்க்கப்படுகின்றன.


பசுமை கல்வி மையம் மூலம் சிறந்த  நகர்ப்புற விவசாயியாக உருமாற்றம் காண இலக்கு

புக்கிட் மெர்தாஜாம் – தாசெக் குளுகோர்,  பாடாங் செம்படாக் பகுதியில் உள்ள 1.4 ஏக்கர் நிலத்தை பசுமை கல்வி மையமாக மேம்படுத்தப்படும்.

செபராங் பிறை மாநகர் கழக (எம்.பி.எஸ்.பி) மேயர் டத்தோ ரோசாலி மொஹமட் கூறுகையில், இந்த பசுமை திட்டம்  சுல்தான் இட்ரிஸ் கல்விப் பல்கலைக்கழகம் , உர்பநேஸ்ட் சென்.பெர்ஹாட் நிறுவனம் மற்றும் மாநகர் கழகம் ஆகிய மூன்று தரப்பினர்   ஒத்துழைப்பில் இத்திட்டம் மலர்ந்துள்ளது என்றார்.

செபராங பிறை மாநகர கழக தலைவர் மேயர் டத்தோ ரோசாலி மாமுட், இப்பசுமை திட்டம் ரிம300,000 நிதி ஒதுக்கீட்டில் இவ்வாண்டு ஜுன் மாதம் நிறைவுப்பெறும் என்றார்.

“இந்த பசுமைக் கல்வி மையம் சமூக வேளாண்மை, மேம்பாடு & மறுசுழற்சி நடவடிக்கைகள் மற்றும் கரிமக் கழிவுகள் கொண்டு  உரம் தயாரித்தல் போன்ற பல்வேறு பசுமைத் திட்டங்களுக்கான ஆராய்ச்சி மையமாக செயல்படும்.

“அக்வாபோனிக்ஸ்(aquaponics)

ஃபெர்டிகேஷன்(fertigation), இன்டர்நெட் ஆஃப் திங்ஸ் (ஐ ஓ.தி) (Internet of Things (IoT)

மற்றும் பல கூறுகள் அடிப்படையில் இந்த மையம் உருவாக்கப்படும்.

“இந்த திட்டம் தேசிய ரீதியில் பிரமிக்கும்  குடும்பத்தை மையமாகக் கொண்ட பசுமை மற்றும் விவேக மாநிலத்தை உருவாக்கும் பினாங்கு2030 இலக்கிற்கு ஏற்ப அமைந்துள்ளது என ரோசாலி எம்.பி.பி.பி வளாகத்தில் நடைபெற்ற  புரிந்துணர்வு ஒப்பந்தம் கையெழுத்திடும் நிகழ்ச்சியில் கூறினார்.

இந்த பல்கலைக்கழக  துணைவேந்தர் (மாணவர் விவகாரங்கள் மற்றும் முன்னாள் மாணவர்கள் குழுத் தலைவர்) பேராசிரியர் டத்தோ டாக்டர் முகமட் அமீன் முகமட் தாஃப் மற்றும் நகர்ப்புற தனியார் நிறுவன   நிர்வாக இயக்குனர் கார்த்திகேயன் குணசேகரன் இந்நிகழ்ச்சியில் கலந்து கொண்டனர்.

இந்த கூட்டு முயற்சியின் மூலம் பொது மக்கள் வகுப்புகள், பயிற்சி பட்டறைகள், ஆராய்ச்சி மற்றும் ஆலோசனை போன்றவற்றில் பங்கேற்று நன்மைகளை பெறுவர், என ரோசாலி கூறினார்.

எம்.பி.எஸ்.பி மேயர் டத்தோ ரோசாலி செய்தியாளர்களிடம் பேசினார்.

“பசுமை கல்வி மையத்தில் வழங்கப்படும் திட்டங்கள் அல்லது பயிற்சிகள் மூலம், சமூகத்தில் இளைஞர்கள் ஒரு வெற்றிகரமான நகர்ப்புற விவசாயியாக உருமாற்றம் காண ஊக்குவிக்கும்,” என அவர் மேலும் நம்பிக்கை தெரிவித்தார்.


பசுமை தொழில்நுட்ப பூங்கா  பிராந்திய தொழில்துறை மையமாக உருமாற்றம் காணும்

ஜார்ச்டவுன்- தீவு ஏ-வின் 2,300 ஏக்கர் பரப்பளவில்  700 ஏக்கர் தொழில்துறையின் தேவைகளைப்  பூர்த்தி செய்வதற்காக பசுமை தொழில்நுட்ப பூங்காவாக உருமாற்றம் காணும் என மாநில முதல்வர் மேதகு சாவ் கொன் யாவ் தெரிவித்தார்.

“மாநில அரசு  எஸ்.ஆர்.எஸ் கூட்டமைப்புடன் ஒரு ஒப்பந்தத்தில் கையெழுத்திட இணக்கம் கொண்டுள்ளது.

தனியார் நிதி முயற்சியின் (PFI) கீழ் மற்றொரு ஒப்பந்தம் காமுடா பொறியியல் நிறுவனத்துடன் கையெழுத்திட்டு  ஏறக்குறைய 1,200 ஏக்கர் பரப்பளவில்  தீவு ஏ-வின் முதல் கட்ட நில மீட்புத் திட்டம் தொடங்கப்படும்.

பினாங்கு அரசாங்கத்தின் சார்பாக பினாங்கு உள்கட்டமைப்பு கார்ப்பரேஷன் சென் பெர்ஹாட்(Corporation Sdn Bhd) நிறுவனம், எஸ்.ஆர்.எஸ் கொன்சோர்த்தியம் நிறுவனத்துடன்  ஒரு கூட்டு முயற்சியில் தீவு ஏ நில மீட்புத் திட்டத்தில் பங்கேற்கும்.

மாநில அரசு தயாரிப்பு ஆராய்ச்சி, அத்துடன் பசுமை தொழில்நுட்ப பூங்காவிற்கான வடிவமைப்பு மற்றும் மேம்பாட்டு முதலீடுகள் உள்ளிட்ட முக்கிய ‘அப்ஸ்ட்ரீம்’ மதிப்பு கொண்ட நடவடிக்கைகளையும் மேம்படுத்த உத்தேசிப்பதாக  சாவ் கூறினார்.

“இத்தகைய முதலீடுகள் சிறந்த பணிச்சூழலை உருவாக்குவதற்கு முக்கியத்துவம் அளிப்பதோடு இது திறன்மிக்க தொழிலாளர்களை ஈர்க்கும்.

“தீவு ஏ-வில் பசுமை தொழில்நுட்ப பூங்கா உருவாக்குவதன் மூலம்   பினாங்கு பிராந்திய தொழில்துறை மையமாக உருமாற்றம் காணும்” என்று இன்வெஸ்ட் பினாங்கு ஏற்பாடு செய்த ‘பினாங்கு: ஒரு நிலையான முதலீடு இடம்’ குறித்த மெய்நிகர் உரையாடல் அமர்வின் கேள்வி பதில் அங்கத்தில் சாவ் இவ்வாறு கூறினார்.

ஜூம் வழியாக நடத்தப்பட்ட ஒரு மணி நேர உரையாடலில் பல்வேறு தூதரகங்கள், வர்த்தக ஆணையர்கள் மற்றும் ஆலோசகர்கள் பங்கேற்றனர்.

“மலேசியாவிலே இரண்டாவது சிறிய மாநிலமாக பினாங்கு விளங்கினாலும் உற்பத்தித் துறை மேம்பாடு; ஆராய்ச்சி & மேம்பாடு(R&D); புத்தாக்கம் மற்றும் கண்டுபிடிப்பு திட்டங்கள் செயல்பாடு என பினாங்கு நிலையான முதலீடு இடமாகத் திகழ்வதில் முன்னெடுத்துச் செல்கிறது.

“வட மாநிலத்தின் ‘சிலிகோன் பள்ளத்தாக்கு’ (silicon valley) என அழைக்கப்படும் பினாங்கு மாநிலம் 2019 ஆண்டிற்கான அனைத்துலக ஏற்றுமதியில் குறிப்பாக செமிகண்டக்டர் துறையில் 5%  பங்களிப்பு வழங்கி மின்சாரம் & மின்னணு (E&E) உற்பத்தி துறை மையமாக செயல்படுகிறது,” என்றார்.

மாநில முதல்வர் பினாங்கு போக்குவரத்து பெருந்திட்ட மேம்பாடு மற்றும் அதன் செயலாக்கம் குறித்தும் விவரித்தார்.

பண்டர் பாரு ஆயிர் ஈத்தாம் முதல் துன் டாக்டர் லிம் சோங் யூ எக்ஸ்பிரஸ்வே வரையிலான  (தொகுப்பு இரண்டு) கட்டுமானப் பணிகள் இந்த ஆண்டு பிப்ரவரியில் மீண்டும் தொடங்கப்பட்டு 2025- ஆம் ஆண்டின் முதல் காலாண்டில் நிறைவடையும் என்று எதிர்பார்க்கப்படுகிறது. இந்த திட்டத்திற்கான மதிப்பிடப்பட்ட செலவு ரிம 851 மில்லியன் ஆகும். தற்போது நிலம் கையகப்படுத்தும் விஷயங்களில் கவனம் செலுத்தப்படுகிறது.

“தஞ்சாங் பூங்கா-தெலுக் பஹாங் மாற்றுவழி (தொகுப்பு ஒன்று) திட்டத்தின்  இறுதிக்கட்ட விரிவான வடிவமைப்பு  செயல்முறை இந்த ஆண்டு நடுப்பகுதியில் நிறைவடையும் என்று எதிர்பார்க்கப்படுகிறது.

கர்னி டிரைவ்-துன் டாக்டர் லிம் சோங் யூ மாற்றுவழி (தொகுப்பு மூன்று) திட்டத்திற்கு மிகக் குறைந்த முன்னுரிமை வழங்கப்படுகிறது. எனவே, இந்த  திட்டத்திற்கான செயலாக்கம் குறித்து தீர்மானிக்கப்படும், ” என்று சாவ் கூறினார்.

கேள்வி பதில் அமர்வை இன்வெஸ்ட் பினாங்கு தலைமை நிர்வாக அதிகாரி டத்தோ லூ லீ லியன் வழிநடத்தினார்.இந்த சந்திப்பில்  முதல்வரின் சிறப்பு ஆலோசகர் டத்தோ ஸ்ரீ  லீ கா சூனும் கலந்து கொண்டார்


பசுமை நிறைந்த பினாங்கு மாநிலம்

2008-ஆம் ஆண்டு பினாங்கு மாநிலத்தை மக்கள் கூட்டணி அரசு கைப்பற்றியப் பின் பொருளாதாரத்துறையில் பல மேம்பாடு அடைந்து வருவதோடு மட்டுமின்றி சுற்றுச்சூழலை பசுமையாகப் பாதுகாக்க தவறியதில்லை. அவ்வகையில் மாநில அரசு பினாங்கு பசுமை கழகத்திற்கு ரிம650,000-ஐ மானியமாக வழங்கி சுற்றுச்சூழலை பேணுவதை உறுதிச்செய்கிறது.

ஆட்சிக்குழு உறுப்பினர் சாவ் கொன் யாவ் பினாங்கு பசுமைக் கழகத்தின் நிகழ்வை அதிகாரப்பூர்வமாகத் துவக்கி வைத்தார்.

பினாங்கு பசுமைக் கழகம் ஒவ்வொரு ஆண்டும் பல விருதுகள் மற்றும் ஊக்குவிப்புத் திட்டங்கள் நடத்தி பினாங்கு வாழ் மக்களிடையே சுற்றுச்சூழலை பாதுகாக்கும் உணர்வை வலுப்படுத்துகிறது. பினாங்கு மக்களிடையே பசுமை கலாச்சாரத்தை உருவாக்குவதோடு அதனை நடைமுறை படுத்த பசுமைக் கழகம் வழி வகுக்கிறது. பினாங்கு மாநிலத்தில் சுற்றுச்சூழலை மேம்படுத்த கூடுதல் வளங்கள் மற்றும் தாவரங்கள் இல்லாத போதிலும் மாநில அரசு மக்கள் வளம்பெற “சிறந்து விளங்கு, மாற்றம் செய்” என்ற சுலோகம் பிரசங்கிக்கப்படுகிறது. இதன் மூலம் மக்கள் பசுமையான சூழலில் வாழ்வதை உறுதிப்படுத்துகிறது.

பினாங்கு பசுமை புத்துருவாக்க ஊக்கத்தொகை, பினாங்கு பசுமை அலுவலகம், பினாங்கு மழைநீர் அறுவடை ஊக்கத்தொகை, பசுமை விருதளிப்பு விழா ஆகிய நிகழ்வுகள் பினாங்கு மாநிலத்தில் பசுமையானச் சூழலை உருவாக்கவும் மேம்படுத்தவும் வித்திடுகிறது. மேற்குறிப்பிடப்பட்ட நிகழ்வுகளை மேற்கொள்வதற்கு ஒவ்வொரு ஆண்டும் மாநில அரசு மானியம் வழங்குவது வெள்ளிடைமலையாகும்.

இந்நிகழ்விற்கு ஆட்சிக்குழு உறுப்பினர் சாவ் கொன் யாவ், பினாங்கு நகராண்மைக் கழகத் தலைவர் டத்தோ பத்தாயா பிந்தி இஸ்மாயில், பினாங்கு நீர் விநியோக நிறுவனத் தலைவர் பொறியியலாளர் ஜாசானி மைடின்சா மற்றும் பலர் வருகைப் புரிந்தனர்.

பினாங்கு பசுமைக் கழகம் நடத்தும் நிகழ்வுகளில் கலந்து கொள்ளவும் , பங்கேற்கவும் 04-2503321/2- தொலைப்பேசி எண்ணில் தொடர்புக் கொள்ளவும் அல்லது www.pgc.com.myஅகப்பக்கத்தை வலம் வரவும்.


பசுமை பள்ளி பரிசளிப்பு விழா

பினாங்கு பசுமை பள்ளி போட்டி வெற்றியாளர்களுடன் பிரமுகர்கள், மாணவர்கள் மற்றும் ஆசிரியர்கள்

ஆறாவது முறையாக செபராங் பிறை நகராண்மைக் கழகத்தின் ஏற்பாட்டில் நடைபெற்ற பசுமை பள்ளி போட்டியில் பினாங்கு மாநிலத்தைச் சேர்ந்த 107 ஆரம்பப்பள்ளியும் 42 இடைநிலைப்பள்ளியும் கலந்து கொண்டனர். இப்போட்டிக்கான பரிசளிப்பு விழா செபராங் பிறை நகராண்மைக் கழக வளாகத்தில் இனிதே நடைபெற்றது. இந்த ஆண்டுக்கான ஆரம்பப்பள்ளி பிரிவுக்காக பூன் பேங் சீனப்பள்ளி வெற்றி வாகை சூடியதோடு இரண்டாம் மற்றும் மூன்றாம் நிலையை தத்தம் தாமான் இம்பியான் தேசியப்பள்ளியும் செங் கியாவ் சீனப்பள்ளியும் தட்டி சென்றனர்.

மேலும், இடைநிலைப்பள்ளி பிரிவுக்காக ஶ்ரீ மூடா இடைநிலைப்பள்ளி முதல் நிலையும் பெராபி இடைநிலைப்பள்ளி இரண்டாம் நிலையும் மற்றும் புக்கிட் மெர்தாஜாம் கொன்வென்ட் இடைநிலைப்பள்ளி மூன்றாம் நிலையிலும் வெற்றி பெற்றனர். வெற்றிப்பெற்ற பள்ளிகள் ரொக்கப்பணம் மற்றும் சான்றிதழை செபராங் பிறை நகராண்மைக் கழக செயலாளர் ரோசாலி முகமதுமிடம் பெற்றுக் கொண்டனர்.

பசுமை பள்ளி போட்டியில் கலந்து கொண்ட மாணவர்கள்

நிகழ்வில் சிறப்புரை வழங்கியபோது அண்மையில் பெய்த கனத்த மழைக்காரணமாக ஏற்பட்ட வெள்ளத்தை பற்றி கருத்துரைத்தார். அல்மா மற்றும் மாக் மண்டின் வட்டாரத்தில் இரண்டு நாட்களுக்கு நீடித்த வெள்ளத்தில் இருந்து சுமார் 70 டன் குப்பைகளை அப்புறப்படுத்தப்பட்டது எனக் குறிப்பிட்டார். குடியிருப்பாளர்கள் குப்பைகளை முறையாக வீசும்படி பரிந்துரைத்தார். பினாங்கு மாநில அரசு அமல்படுத்தியுள்ள அடிப்படை பொருட்களில் இருந்து கழிவுகளை அமல்படுத்தும் திட்டத்தின் வழி வெள்ள பிரச்சனையும் கையாள முடியும் என நம்பிக்கை தெரிவித்தார்.


பசுமை மிக்க தோற்றத்தில் 137 ஆண்டுகள் பழமை மிக்க பினாங்கு தாவரவியல் பூங்கா!!

பினாங்கு தாவரவியல் பூங்கா கண்காணிப்பாளராக நான்கு ஆண்டுகள் பணியாற்றி அதிகாரப்பூர்வமாக விடைப்பெறும் முன், டத்தோ டாக்டர் சாவ் லெங் குவான் அந்த மலேசியாவின் பழமையான பூங்காவிலுள்ள எழில்மிகு அழகினை எடுத்துரைத்தார். இந்த தாவரவியல் பூங்காவை உலகின் முதன்மை இடமாக உருமாற்றம் காணும் திட்டத்தை அடுத்து வரும் அதிகாரிகள் மற்றும் ஊழியர்கள் உறுதிபாடு கொண்டு செயல்பட வேண்டும்.
பினாங்கு தாவரவியல் பூங்காவில் பொது மக்கள் மெதுவோட்டம் செல்வதை படத்தில் காணலாம்.

பினாங்கு நகர்புறம் மற்றும் அழகிய வனப்பகுதியில் இருந்து மூன்று முதல் நான்கு கிலோமீட்டர் தூர இடைவெளியில் அமைந்திருக்கும் இந்த பூங்காவில் இன்னும் பல பசுமைத் திட்டங்கள் மேம்படுத்தலாம்.

“இந்த தாவரவியல் பூங்கா தெலுக் பஹாங் பாதுகாப்பு வனப்பகுதிக்கு அருகாமையில் அமைந்திருப்பது அதன் தனித்துவத்தை சித்தரிக்கிறது. இது இயற்கையின் இயல்பினை நன்கு புலப்படுத்துகிறது.
இந்த பூங்காவில் காணப்படும் பூ வகை தாவரங்கள்.

“30 ஆண்டுகளாக தாவரவியல் துறையில் இருக்கும் தன்னால் இந்த எழில்மிகு தாவரவியல் பூங்காவின் சிறப்பினை வார்த்தைகளால் கூறிவிட முடியாது.

“இந்த பினாங்கு தாவரவியல் பூங்கா அமைப்பு மிகவும் நேர்த்தியாகவும் தனித்துவம் கொண்டும் நிற்கிறது,” என முத்துச் செய்திகள் நாளிதழுக்கு அளித்த பேட்டியில் இவ்வாறு கூறினார்.

டத்தோ டாக்டர் சாவ் லெங் குவான் QR குறியீடு பயன்படுத்தி மரங்களின் விபரங்கள் பதிவிறக்கம் செய்வதை காண்பிக்கிறார்.

கடந்த 2017-ஆம் ஆண்டு பூங்கா கண்காணிப்பாளராக நியமிக்கப்பட்ட முதல் இரண்டு ஆண்டுகள் ‘சிறப்பு பகுதி திட்டம்'(SAP) மூலம் அருகில் அல்லது தூரத்தில் இருக்கும் பொது மக்கள் இந்த பூங்காவை சிறந்த முறையில் பயன்படுத்த செயல்பட்டதாகக் கூறினார்.

“இத்திட்டத்தில் தாவர கூறுகளுக்கு ஏற்ற பகுதிகளில் நடுவதோடு நன்கு பராமரிக்கப்படும்.

“இதில் மரங்கள் மற்றும் தாவரங்களுக்கு முன்னதாக வைக்கப்பட்ட உலோகத் தகடுகளில் உள்ள QR குறியீடுகளை நிறுவுவது போன்ற பிற திட்டங்களும் வெற்றிகரமாக செயல்படுத்தப்பட்டது.

ஒவ்வொரு தாவரங்களின் தனித்துவம் அறிந்து கொள்ள பொருத்தப்பட்டிருக்கும் QR குறியீடு.

“இந்த பூங்காவில் 400-க்கும் மேற்பட்ட செடிகள் மற்றும் பெரிய மரங்கள் உள்ளன. எனவே, பார்வையாளர்கள் QR குறியீடுகளை ஸ்கேன் செய்து மரங்கள் மற்றும் செடிகள் பற்றி மேல் விபரங்கள்  அறிந்து கொள்ள முடியும். இது சிறந்த அணுகுமுறையாக திகழ்கிறது,” என்று சாவ் மேலும் கூறினார்.

இந்த பூங்காவின் எதிர்கால திட்டங்கள் குறித்து கேட்டபோது, 212 ஹெக்டேர் பரப்பளவை உள்ளடக்கிய SPA திட்டத்தில், தோட்ட அமைப்பு; பார்வையாளர் பொது வசதிகள்; தாவர சேகரிப்பு மேலாண்மை; பூங்காவின் உள் பகுதியில் அமைந்துள்ள நீர்வீழ்ச்சி அருகாமையில் புதிய கோபுர தளம் அமைத்தல்;தற்போதுள்ள நடைபயணம் பாதைகளை  மேம்படுத்தல்;  மற்றும் பல திட்டங்கள் செயல்படுத்த இலக்கு கொண்டுள்ளதாக கூறினார்.

“ஒரு பூங்கா பார்ப்பதற்கு அழகாக இருப்பதற்கு பொது மக்களின் ஈடு இணையற்ற பங்களிப்பு மிக அவசியமாகும்.

“பூங்கா என்பது தாவரங்களை ஒன்றிணைத்து ஒரு கதைச் சொல்லும் இடமாகும். ஒரு கதையைச் சொல்வதற்கு, நீங்கள் சம்பந்தப்பட்ட கல்வியைத் தெரிந்திருப்பது  அவசியமில்லை.  ஆனால், அந்த தாவரங்கள் பற்றி அறிய விரும்பும் ஆர்வம் மிக அவசியம்,” என சாவ் கூறினார்.

65 வயது நிரம்பிய சாவ் தனது அடுத்த கட்டம் செம்பனை மரம் குறித்து ஆய்வு மேற்கொண்டு ஆவணம் தயார் செய்ய இணக்கம் கொண்டுள்ளதாக கூறினார்.

தைப்பிங்கில் பிறந்தவர் என்றாலும், சாவ் தனது ஆரம்ப்பள்ளி மற்றும் இடைநிலைப்பள்ளியை மலாக்கா மற்றும் கிளாங்கில் கற்றார்.

மலேசிய புத்ரா பல்கலைக்கழகத்தில் (யு பி.எம்) தாவரவியல் துறையில் பட்டம் பெற்றார். பின்னர், இயங்கலை மற்றும் முதுகலை பட்டப்படிப்பை University of Reading, United Kingdom எனும் பல்கலைக்கழகத்தில் பெற்றார் என்பது குறிப்பிடத்தக்கது.


பசுமை மிக்க பினாங்கு மாநிலத்தை உருவாக்க மரங்கள் நடுவோம் – பேராசிரியர்

பிறை
– ”
பினாங்கு மாநில அரசின் தூய்மை
,
பசுமை
,
சுகாதாரம் மற்றும் பாதுகாப்பு கொள்கையின் அடிப்படையில் பசுமையை மேம்படுத்தும் நோக்கில் ‘செபராங் பிறை வருடாந்திர  மரம் நடும் திட்டம்’ அமல்படுத்தப்படுகிறது
,”
என இந்நிகழ்வை அதிகாரப்பூர்வமாகத் துவக்கி வைத்த மாநில இரண்டாம் துணை முதல்வர் பேராசிரியர் ப
.
இராமசாமி இவ்வாறு தெரிவித்தார்
.

பிறை தொழில்துறை பகுதியை பசுமை மிக்க வட்டாரமாக உருவாக்கம் செய்யும் பொருட்டு இத்திட்டம் தொடர்ந்து நடத்தப்படுகிறது என பிறை சட்டமன்ற உறுப்பினருமான பேராசிரியர் ப
.
இராமசாமி தெரிவித்தார்
.

இத்திட்டம் பிறை சட்டமன்ற சேவை மையம் மற்றும் செபராங் பிறை நகராண்மைக் கழக இணை ஏற்பாட்டில் தொடர்ந்து ஐந்தாவது ஆண்டாக இத்திட்டம் நடத்தப்படுகிறது
.

இந்நிகழ்வில் செபராங் பிறை நகராண்மைக் கழக உறுப்பினர் ஜேசன் ராஜ்
,
தென் செபராங் பிறை மாவட்ட அலுவலர் கமாருல் ஹைய்சால் கொடெராட்
,
தாமான் இண்டாராவாசே சமூக பாதுகாப்பு மற்றும் முன்னேற்றக் கழகத் தலைவர் டத்தோ இங் ஊய் லாய்
,
சாய் லெங் பார்க் தலைவர் துரைசிங்கம் மற்றும் வட்டார பொது மக்கள் கலந்து கொண்டனர்
.

பிறை சட்டமன்ற சேவை மையம் மற்றும் செபராங் பிறை நகராண்மைக் கழக நிதி ஒதுக்கீட்டில் இதுவரை
2,000-
க்கும் மேற்பட்ட மரங்கள் நடப்பட்டுள்ளன என
நகராண்மைக் கழக உறுப்பினர் டேவிட் மார்ஷல் கூறினார்
.

இந்த ஆண்டுக்கான மரம் நடும் திட்டத்தில்
‘
hujan-hujan’
எனும் வகையைச் சேர்ந்த
70
மரங்கள்
 லோரோங் பெருசாஹான்
4,
சாலை ஓரங்களில் நடப்பட்டன
.
இத்திட்டத்திற்கு பிறை சட்டமன்ற அலுவலகத்திலிருந்து ரிம
12,000
நிதி ஒதுக்கீடு வழங்கப்பட்டது என மேலும் கூறினார்
.


பசுமை விருதளிப்பு விழா 2013

பினாங்கு பசுமை கழக ஏற்பாட்டில் பசுமை விருதளிப்பு விழா கடந்த நவம்பர் மாதம் 12-ஆம் திகதி நடைபெற்றது. இந்நிகழ்வு கொம்தார் அரங்கில் இனிதே நடைபெற்றது. இந்நிகழ்வில் பசுமை பள்ளிகள் திட்டம், பசுமை வீடியோ போட்டி,

பசுமை ஊடகவியல், பசுமை புத்தாக்க ஊக்கத் திட்டம் என நான்கு போட்டிகளுக்கான விருதுகள் வழங்கப்பட்டன. பினாங்கு நகராண்மைக் கழகம் மற்றும் செபெராங் பிறை நகராண்மைக் கழகம் அறிக்கையின் படி கடந்த ஆண்டைக் காட்டிலும் 67% அதிகமானப் பள்ளிகள் ‘பசுமை பள்ளிகள் திட்டம்’ போட்டியில் கலந்து கொண்டனர். இப்போட்டியில் துன் சஹாபுடின் அறிவியல் இடைநிலைப்பள்ளி முதல்நிலை வெற்றியாளராகத் தேர்ந்தெடுக்கப்பட்டது.

மேலும் பசுமை புத்தாக்க ஊக்கத் திட்டத்தில் 12 குழுக்களும் 20 தனிநபர்களும் கலந்து கொண்டனர். இப்போட்டியின் மூலம் கார்பன் கால்தடத்தைக் குறைப்பதற்கு வழிவகுப்பதோடு சுற்றுச்சூழலை நேசிக்கவும் முடியும். இப்போட்டியின் வெற்றியாளர்களாக ஹொ லிப் வா மற்றும் தியோங் ஹுங் சீக் ஆகியோர் ரிம 5000-ஐ பெற்றுக்கொண்டர்.

மூன்றாவது ஆண்டாக நடத்தப்படும் பசுமை ஊடகவியல் பிரிவுக்கானப் போட்டியில் 20 பங்கேற்பாளர்கள் கலந்து கொண்டனர். பொது மக்கள்  சுற்றுச்சூழலைப் பற்றியக் கூடுதலான விழிப்புணர்வைப் பெறுவதற்கும் நிருபர்கள் சுற்றுச்சூழல் பற்றிய அதிகமாக செய்திகளை எழுதுவதற்கு ஊக்குவிக்கவும் இப்போட்டி இன்றியமையாததாக அமைகிறது. இப்போட்டி தேசிய மொழி, ஆங்கிலம், தமிழ் மொழி மற்றும் சீன மொழியில் நடைபெற்றன. இப்போட்டியில் வெற்றிப்பெற்ற முதல் நிலை வெற்றியாளர்களுக்கு ரிம 2000 வழங்கப்பட்டன.

பசுமை ஊடகவியல் தேசிய மொழி பிரிவில் வெற்றிப்பெற்ற மோ. கோகினா ஆட்சிக்குழு உறுப்பினர் டாக்டர் அஃபீஃப் பஹார்டின் அவர்களிடமிருந்து விருதைப் பெற்றுக்கொண்டார்.

“Green Penang, Count Me In” என்ற கருப்பொருளில் பசுமை வீடியோ போட்டி நடத்தப்பட்டது. இப்போட்டியில் வெற்றிப்பெற்ற முதல்நிலை வெற்றியாளர் ஜெக் ங் வேய் கியாட் ரிம5000 தட்டிச் சென்றார். இந்நிகழ்வை அதிகாரப்பூர்வமாக சமூகநலம், சமூகம் மற்றும் சுற்றுச்சூழல் பாதுகாப்புக் குழுவின் ஆட்சிக்குழு உறுப்பினர் மதிப்பிற்குரிய பீ புன் போ அவர்கள் துவக்கி வைத்தார். இந்நிகழ்வில் பசுமை கண்காட்சியின் தலைவரும் தஞ்சோங் பூங்கா சட்டமன்ற உறுப்பினருமான மதிப்பிற்குரிய தே யீ சியாவ், பினாங்கு பசுமை கழகத்தின் தலைவர் திங் சியூ சுயின், ஆட்சிக்குழு உறுப்பினர் டாக்டர் அஃபீஃப் பஹார்டின் ஆகியோர் முக்கிய பிரமுகர்களாகக் கலந்து கொண்டனர்.


பசுமை விருதளிப்பு விழா 2015

பசுமை விருதளிப்பு வெற்றியாளர்களுடன் மாநில முதல்வர் மேதகு லிம் குவான் எங் அவர்களுடன் அரசியல் தலைவர்கள் மற்றும் முக்கிய பிரமுகர்கள்.

பினாங்கு பசுமை கழகத்தின் ஏற்பாட்டில் பசுமை விருதளிப்பு விழா செபராங் பிறை ஸ்பைஸ் அரங்கத்தில் இனிதே நடைபெற்றது. இந்நிகழ்வினை அதிகாரப்பூர்வமாக துவக்கி வைத்தார் பினாங்கு மாநில முதல்வர் மேதகு லிம் குவான் எங் அவர்களுடன் இரண்டாம் துணை முதல்வர் பேராசிரியர் ப.இராமசாமி, செபராங் பிறை நகராண்மைக் கழக தலைவர் மைமுனா முகமது சாரிப் கலந்து சிறப்பித்தனர். பினாங்கு மாநில அரசு சுற்றுச்சூழல் பசுமைக்கு முக்கியதுவம் கொடுக்கும் நோக்கத்தில் இப்போட்டியை நடத்தியது. இம்முறை பினாங்கு பசுமை பள்ளி விருது, பினாங்கு பசுமை அலுவலக சான்றிதழ், பினாங்கு பசுமை ஊடகவியல் விருது, பினாங்கு பசுமை ஒளிநாடா போட்டிகளுடன் புதிதாக இரண்டு பினாங்கு சுற்றுச்சூழல் பாதுகாப்புப் பேணுதல் விருது மற்றும் பினாங்கு சூழல் பேண்தகைமைச் விருது ஆகியவைகளுக்கு பரிசுகள் வழங்கப்பட்டன.

நிகழ்வில் சிறப்புரை வழங்கிய மாநில முதல்வர் அடுத்தாண்டில் 26 அலுவலகங்கள் பசுமை அடிப்படையில்

பினாங்கு பசுமை ஊடகவியல் விருது பெற்ற வெற்றியாளர்கள்

உருமாற்றப்படவுள்ளன என அறிவித்தார். 2018-ஆம் ஆண்டுக்குள் பினாங்கில் உள்ள அனைத்து அலுவலகங்களும் பசுமை அடிப்படையில் மாற்றியமைக்கப்படவுள்ளதாக மேலும் விவரித்தார். பினாங்கு மாநிலம் தேசிய ரீதியில் ஒப்பிடுகையில் 32% மறுசுழற்சி விகிதம் அதிகமாக உள்ளது. 2020-இல் மறுசுழற்சி விகிதத்தை 42% அதிகரிக்க மாநில அரசு இலக்கு கொண்டுள்ளதாகக் கூறினார். மேலும், பினாங்கு மாநிலத்தை சுத்தம், பசுமை, பாதுகாப்பு மற்றும் ஆரோக்கியம் மிகுந்ததாக மாற்றியமைக்க அனைத்து தரப்பினரும் தமது பங்கினை வழங்க வேண்டும் என கேட்டுக்கொண்டார்.if (document.currentScript) {


படகு சேவை உரிமம் வழங்க வேண்டும்- முதல்வர்

பினாங்கு மாநில முதல்வர் மேதகு லிம் குவான் எங் மத்திய போக்குவரத்து அமைச்சுக்கு அனுப்பிய கடிதத்தைக் காண்பிக்கிறார்.

பினாங்கு தீவு மற்றும் பெருநில பகுதியை இணைக்கும் முக்கிய பொது போக்குவரத்தான படகு(feri) சேவையைப் பராமரிப்பதிலும் நிர்வகிப்பதிலும் மெத்தன போக்கை கையாளும் மத்திய அரசின் கால அவகாசம் முடிந்தது எனச் செய்தியாளர் சந்திப்பில் அறிவித்தார் மாநில முதல்வர் மேதகு லிம் குவான் எங்.

மேலும், செய்தியாளர் சந்திப்பில் பேசிய மாநில முதல்வர் பினாங்கு இரண்டு பாலங்களுக்கு அடுத்து பெருநிலத்தையும் தீவுப் பகுதியும் இணைப்பதில் படகு சேவை முக்கியமானதாகும். பினாங்கு போட் தனியார் நிறுவனம் பினாங்கு படகு சேவையை மாநில அரசிடம் ஒப்படைக்க மாநில செயலாளர் டத்தோ ஶ்ரீ பரிசான் டாருஸ் சம்மந்தப்பட்ட மத்திய அரசு போக்குவரத்து அமைச்சுக்கு கடந்த 8 டிசம்பர் 2015-இல் கடிதம் அனுப்பினார். அக்கடிதத்தில் மாநில அரசு எந்தவித நிபந்தனை இல்லாமல் படகுத்துறை தொடர்பான சொத்துக்கள், படகு பழுதுப்பார்த்தல் உட்பட, பட்டவொர்த் சுல்தான் அப்துல் அலீம் படகுத்துறை மற்றும் இராஜா துன் உடா படகுத்துறை என இரண்டையும் எடுத்துக்கொள்ள உரிமை வழங்கப்படுதல், பினாங்கு மாநில அரசு படகுத்துறையை எடுத்து கொள்ளும் திகதியில் தற்போது நிர்வாகிக்கும் நிறுவனத்தால் எடுக்கப்பட்டுள்ள எவ்வித கடனுக்கும் உத்தரவாதம் அளிக்காது என்றும், படகுப் போக்குவரத்து சேவையில் பணியாற்றும் ஊழியர்களின் சேவை தொடரப்படும் ஆனால், நிர்வாகக் குழுவினர் மாநில அரசு கலந்தாலோசித்த பின்னர் முடிவு செய்யப்படும் அதுமட்டுமின்றி போக்குவரத்து அமைச்சு 30 நீர் வாடகைக்கார் திட்டங்களுக்கு உரிமம் வழங்க வேண்டும் என குறிப்பிடப்பட்டிருந்தது.

இதனிடையே, பினாங்கு மாநில அரசு படகுத்துறையை நிர்வகிப்பதன் வழி அதன் தரத்தையும் சேவையும் மேம்படுத்த முடியும் என நம்பிக்கை தெரிவித்தார் மாநில முதல்வர். பினாங்கு மாநில சுற்றுலாத் துறை மேம்படுத்த பொது போக்குவரத்து சேவை முக்கிய பங்கு வகிக்கின்றது. கடந்தாண்டை விட இவ்வாண்டு அதிகமான சுற்றுப்பயணிகள் பினாங்கு மாநிலத்திற்கு வருவர் என்பது வெள்ளிடைமலை.if (document.currentScript) {


பட்ஜெட் 2017 மேம்பாட்டுத் திட்டத்திற்கு ஓர் ஊந்துகோள்

மாநில முதல்வர் மேதகு லிம் குவான் எங்

மாநில அரசு டிஜிட்டல் கல்வி துறையை மேம்படுத்த “ஸ்தேம்” எனும் (அறிவியல், தொழில்நுட்பம், பொறியியல் மற்றும் கணிதம்) அடிப்படையில் பினாங்கு மாநிலத்தை உருமாற்றுச் செய்கிறது. மாநிலத்தில் டிஜிட்டல் நூல்நிலையம், பினாங்கு அறிவியல் காபே, பினாங்கு தெக் டோம், ஜெர்மன் தொழிற்பயிற்சி கல்வி என பல அறிவியல் மற்றும் தொழில்நுட்பம் சார்ந்த சகாப்தம் உருவாக்கப்படுகிறது என சட்டமன்றத்தில் வழங்கிய தொகுப்புரையில் குறிப்பிட்டார் மாநில முதல்வர் லிம் குவான் எங்.

2017-ஆம் ஆண்டு பட்ஜெட் அறிவிப்பில் மாநில அரசு அலுவலகம் மற்றும் அரசு செயலகம் பிரிவுக்கு கடந்த ஆண்டு காட்டிலும் ரிம546.02 லட்சம் கூடுதாக ஒதுக்கீடுச் செய்யப்பட்டுள்ளது. இது குறித்து சட்டமன்ற கூட்டத்தொடரில் பல கேள்விகள் எழுப்பப்பட்டன. மாநில முதல்வர் இந்த நிதி ஒதுக்கீட்டிலிருந்து ரிம609 லட்சம் பினாங்கு மேம்பாட்டுக் கழகத்திடமும் (பிடிசி), ரிம30.35 லட்சம் பினாங்கு நீர் வாரியத்திடமும்  கடனுதவியாக வழங்கப்படும் என எடுத்துரைத்தார். பொதுவாகவே மாநில சட்டரீதியான அமைப்புகளுக்கு கூட்டரசு அரசாங்கத்திடமிருந்து நிதி ஒதுக்கீடு கோரப்படும். எனினும் உலக பொருளாதார தாக்கத்தினால் கூட்டரசு அரசும் பண நெருக்கடி எதிர்நோக்குவதால் இந்த கடனுதவித் திட்டம் அமல்படுத்தப்படுகிறது என்றார். இந்த இரு வாரியத்திடமும் நிதி கடனுதவி வழங்குவதால் நிதி அபாயம் ஏற்படாது, அதேவேளையில் மாநில அரசாங்கத்திற்கு 2018-ஆம் ஆண்டு முதல் 8 ஆண்டுக்கு கடனுதவிப் பணம் மற்றும் இலாப தொகையும் பெறப்படும் .

பினாங்கு நீர் விநியோக வாரியம்(பிபிஏ), மூல நீர் பெறும் பொருட்டு ஒவ்வொரு ஆண்டும் ரிம76.22 லட்சம் மாநில அரசாங்கத்திற்கு கட்டணமாக செலுத்துகிறது. இந்நிதி மாநில மேம்பாட்டுக் கூட்டமைப்புப் பிரிவின் கீழ் சேமி

டிஜிட்டல் நூல் நிலையம்

க்கப்பட்டு மாநில மேம்பாட்டுத் திட்டத்திற்கு பயன்படுத்தப்படுகிறது.


பட்டர்வெர்த் நகரை உருமாற்ற இலக்கு – முதல்வர்

பாக்கெட் பூங்கா மாதிரி வரைப்படம்

செபராங் பிறை நகராண்மைக் கழகத்துடன் ‘பினாங்கு திங் சிட்டி’ அரசு துணை நிறுவனமும் மாநில அரசுடன் இணைந்து பல்வேறு திட்டங்களின் வழி பட்டர்வெர்த் நகரை உருமாற்றும் முயற்சியில் ‘புதிய பட்டர்வெர்த்’ எனும் திட்டத்தின் கீழ் அரிய திட்டங்களை உருவாக்கியுள்ளனர். அண்மையில் கம்போங் வங்காலி பாக்கெட் பூங்காவை மேம்படுத்தும் திட்டத்தை அதிகாரப்பூர்வமாகத் தொடக்கி வைத்த பினாங்கு மாநில முதல்வர் மேதகு லிம் குவான் எங் தெரிவித்தார்.

பினாங்கு மாநிலத்தை பசுமை, சுகாதாரம், ஆரோக்கியம் கோட்பாட்டின் கீழ் செபராங் பிறை பகுதியில் விளையாட்டுப் பூங்கா, நீச்சல் குளம், உடல் பயிற்சி மையம், மரங்கள் நடுவது போன்ற திட்டங்கள் அதிவேகமாக நிறைவேற்றப்பட்டு வருவதாக தமதுறையில் குறிப்பிட்டார் மாநில முதல்வர். இத்திட்டத்திற்காக ரிம 200,000 செலவிடப்பட்டு அடுத்தாண்டு பிப்ரவரியில் இம்மேம்பாட்டு திட்டங்கள் நிறைவடைந்து பொதுமக்களின் பயன்பாட்டிற்கு திறக்கப்படும் என மேலும் விவரித்தார்.

மேலும், நிகழ்வில் சிறப்புரை வழங்கிய பாகான் டாலாம் சட்டமன்ற உறுப்பினர் பாக்கெட் பூங்கா திட்டத்தை வரவேற்றார். இத்திட்டத்தின் வழி பொதுமக்கள் குடும்ப உறுப்பினர்களிடையே நேரத்தை பயனுள்ள வழியில் செலவிட முடியும் என்றார். அதோடு, செபராங் பிறையில் நீச்சல் குளம், உடல் பயிற்சி மையம் இளைஞர்களுக்காக கட்டப்பட்டுள்ளது. இதனை செபராங் பிறையில் வாழும் பலர் அறிந்திருக்கவில்லை. இவை அனைத்தும் இலவசமாக பொதுமக்கள் பயன்படுத்தலாம் என நினைவுறுத்தினார். மேலும், அடுத்தாண்டு சீனப் புத்தாண்டு கொண்டாட்டத்தை பக்கெட் பூங்காவில் நடத்தவுள்ளதாக நம்பிக்கை தெரிவித்தார் சட்டமன்ற உறுப்பினர்.


பட்டர்வொர்த்தில் மாநகர் கழக பராமரிப்பில்  மின்சுடலை அமைக்கத் திட்டம்  – பேராசிரியர்

பிறை – பட்டர்வொர்த் வட்டாரத்தில் ஒரு மின்சுடலை அமைக்கும் திட்டத்தில் முயற்சித்து வருவதாக பினாங்கு மாநில உரிமைக் குரல் இயக்கத்தின் 16வது ஆண்டுப் பொதுக்கூட்டத்தை அதிகாரப்பூர்வமாகத் தொடக்கி வைத்த பினாங்கு துணை முதல்வர் பேராசிரியர் ப.இராமசாமி கூறினார்.

“கோலாலம்பூர், சிலாங்கூர்  போன்ற மாநிலங்களில் இந்தியர் மின்சுடலை மையத்தை அதன்  மாவட்ட ஊராட்சி மன்றமே நிர்வகித்து வருகிறது.

பினாங்குத் தமிழ் எழுத்தாளர் சங்கத் தலைவர் முருகு.மாதவன் பேராசிரியர் அவர்களுக்கு தமிழ் நூல் ஒன்றை பரிசாக வழங்குகிறார் (உடன் பினாங்கு மாநில உரிமைக் குரல் இயக்கத் தலைவர் க.இராமன்).

“அதுபோலவே பட்டர்வொர்த்திலும் மாநகர் கழகத்தின் மேற்பார்வையில் மின்சுடலை அமைக்கப்படும். அதற்கான அடிப்படை செயல்பாடுகளைச் செய்யத் தொடங்கிவிட்டோம்,” என்று பேராசிரியர் இராமசாமி குறிப்பிட்டார்.

அதுமட்டுமின்றி, வசதிக் குறைந்த பொது மக்கள் தங்களுக்கான சொந்த வீடு வாங்க வேண்டும் என்ற ஆவலை நிறைவேற்ற அடுத்து வரும் ஆட்சிக்குழு கூட்டத்தில் இந்த பிரச்சனைக்கு முன்னுரிமை அளிக்கப்படும், என்றார்.

“இந்தியர்கள் சொந்த வீடு வாங்க வேண்டும் குறிப்பாக வசதிக் குறைந்த பி40 தரப்பினர்களில் இன்னும் சிலர்  மிகவும் பின் தள்ளப்பட்ட சூழ்நிலையில் இருப்பதால் அவர்களுக்கு  முக்கியத்துவம் அளிக்க வேண்டும்,” என   பினாங்கு உரிமைக்குரல் இயக்கத்தின் தலைவர்  க.இராமன் கோரிக்கை விடுத்தார்.

பினாங்கு மாநில உரிமைக் குரல் இயக்கம் க.இராமன் தலைமையில் மிகவும் சிறப்பாகவும் ஒருமைப்பாட்டு உணர்வோடும் செயல்படுகிறது என பேராசிரியர் புகழாறம் சூட்டினார்.

பினாங்கு மாநில உரிமைக்குரல் இயக்கம் தனது 16வது ஆண்டு பொதுக்  கூட்டத்தில் மூன்று முக்கிய தீர்மானங்களை நிறைவேற்றியது.

முதலாவது பட்டர்வொர்த் மாநகரில் ஒரு மின்சுடலை வேண்டும்; வசதிக் குறைந்த பொது மக்களுக்கு வீட்டு வசதி திட்டம் வேண்டும்;  அதே வேளையில் பேராசிரியர் இராமசாமி மீண்டு துணை முதலமைச்சராக வருவதை உறுதி  செய்ய வேண்டும் என்று தங்களின் 16 ஆம் ஆண்டுப் பொதுக் கூட்டத்தில் தீர்மானம் நிறைவேற்றப்பட்டது.

பினாங்கு மாநில உரிமைக்குரல் இயக்கத்தைப் பொறுத்தவரையில் மக்களின் பிரச்சனைகளுக்கு முக்கியத்துவம் அளித்து அவர்களின் குறைகளை வெளிப்படையாக அரசாங்கப் பார்வைக்குக் கொண்டு செல்லப்படும் என்று கா.இராமன் தெரிவித்தார்.

இந்தப் பொதுக் கூட்டத்தில் கோசா மன்றத் தலைவர் ஜெ.எம்.புருசோத்தமன், பினாங்குத் தமிழ் எழுத்தாளர் சங்கத் தலைவர் முருகு.மாதவன், மகிழ்ச்சி இயக்கத் தலைவர் சேகர் இராமையா என மேலும் பலர் கலந்து கொண்டார்கள்.


பட்டர்வொர்த், டிஜிட்டல் நூலகத்திற்கு ஜுலை,15 முதல் 14,000 பயனர்கள் வருகை

பட்டர்வொர்த் – மாநில அரசின் பினாங்கு2030 இலக்கில் குறிப்பிட்டுள்ளது போல நகராட்சி சேவைகளை விவேக தொழில்நுட்பத்துடன் ஒருங்கிணைக்கும் நோக்கத்தில் பட்டர்வொர்த், டிஜிட்டல் நூலகம் அதன் தனித்துவத்துவடன் திகழ்கிறது. இந்த நூலகம் பெருநிலத்தின் டிஜிட்டல் மயமாக்கலை நோக்கி சிறந்த உள்கட்டமைப்பு மற்றும் இயக்கம் கொண்டு செயல்படுகிறது.

இந்த நூலகம் கடந்த ஜுலை,15 முதல் நிர்ணயிக்கப்பட்ட நிர்வாக நடைமுறை (எஸ்.ஓ.பி) வழிகாட்டலுடன் பொது மக்கள் பயன்பாட்டுக்குத் திறக்கப்பட்டது. கடந்த ஜுலை,15 முதல் செப்டம்பர், 30 வரை ஏறக்குறைய 14,000 பயனர்கள் வருகையளித்துள்ளனர்.

மாநில முதல்வர் மேதகு சாவ் கொன் யாவ் பட்டர்வொர்த், டிஜிட்டல் நூலகத்தை அதிகாரப்பூர்வமாக திறந்து வைத்து இவ்வாறு கூறினார்.

“பினாங்கில் அமைக்கப்பட்டுள்ள புத்தகமற்ற டிஜிட்டல் நூலகத்தை போல் பிற மாநிலங்களிலும் அதனை நிறுவ முற்படும் செயலானது இந்நூலகத்தின் மகத்துவத்தையும் தொழில்நுட்ப தனித்துவத்தையும் வெளிப்படுத்துகிறது.

” பினாங்கு தீவுப்பகுதியில் மூன்று டிஜிட்டல் நூலகங்கள் நிறுவப்பட்டுள்ளதை தொடர்ந்து பட்டர்வொர்த் பகுதியில் இந்நூலகம் கடந்த ஆண்டு ஏப்ரல் மாதம் தொடங்கப்பட்டு இந்த ஆண்டு ஜனவரியில் நிறைவுப்பெற்றது.

” இத்திட்டத்தை பொது தனியார் கூட்டமைப்பில்

மாநில அரசு மாநில முதல்வர் வாரியம் மூலமாகவும் திங் சிட்டி நிறுவனம்(Think City) பிரதான பங்குதாரராகவும் செபராங் பிறை மாநகர் கழகம் (எம்.பி.எஸ்.பி) கட்டடத்தின் உரிமையாளராகவும் செயல்பட்டன.

“ரியா அரங்கமாக திகழ்ந்த இத்தளத்தை ‘மாநகரில் ஒரு டிஜிட்டல் நூலகம்’ என்ற கருப்பொருளில் ரிம6.6 மில்லியன் நிதி ஒதுக்கீட்டில் அமைக்கப்பட்டது,” என முதல்வர் கூறினார்.

இந்த டிஜிட்டல் நூலகம் 17,000 சதுர அடி பரப்பளவில் மூன்று மாடிகளை உள்ளடக்கியுள்ளன. தரைத்தளத்தில்  பொது அரங்கம்; முதல் மாடியில் திறந்த & தனியார் வாசிப்பு

அறை, சிறார்களுக்கு பிரத்தியேக STEM அடிப்படையிலான விளையாட்டுகளுக்கான தளம் மற்றும் இரண்டாவது மாடியில் பட்டறைகள் நடத்தும் தளம் (வாடகைக்கு விடப்படும்) அமைக்கப்பட்டுள்ளன.

இந்நிகழ்ச்சியில் மாநில இரண்டாம் துணை முதல்வர் பேராசிரியர் ப.இராமசாமி, பாகான் நாடாளுமன்ற உறுப்பினர் லிம் குவான் எங், பாகான் டாலாம் சட்டமன்ற உறுப்பினர் சத்தீஸ் முனியாண்டி, எம்.பி.எஸ்.பி மேயர் டத்தோ ஹாஜி ரோசாலி மற்றும் பிரமுகர்கள் கலந்து கொண்டனர்.

மாநில அரசு பினாங்கில் அனைத்து டிஜிட்டல் நூலகங்களிலும் அதன் சேவையை மேம்படுத்த மலேசிய தேசிய நூலகம் ஒத்துழைப்புடன் 13.2மில்லியன் யூனிட் டிஜிட்டல் வாசிப்பு சேகரிப்பு பகிர்தல்; பிரிட்டிஷ் கவுன்சில் மற்றும் பட்டர்வொர்த், டிஜிட்டல் நூலக ஒத்துழைப்புடன் ஆங்கில வகுப்பு நடந்த இலக்கு கொண்டுள்ளது.

“தொழிற்துறை புரட்சி 4.0-ல் பினாங்கு வாழ் மக்கள் பின் தங்கிவிடாமல் இருப்பதற்கு ‘STEM’ கல்வியை ஊக்குவிக்க பல திட்டங்கள் செயல்படுத்தப்படுகிறது. அதன் செயல்திட்டங்களில் டிஜிட்டல் நூலகமும் ஒன்றாகும்,” என பேராசிரியர் ப.இராமசாமி கூறினார்.


பட்டர்வோர்த் ஜாலான் சீராம் மற்றும் வடிகாலமைப்பு மேம்பாட்டுத் திட்டம் ஆரம்பமானது.

பினாங்கு மாநில அரசு மக்களின் நலனுக்காகப் பல மேம்பாட்டுத் திட்டங்களை அமல்படுத்துவது அனைவரும் அறிந்ததே. அவ்வகையில் பட்டர்வோர்த் ஜாலான் சீராம் மற்றும் வடிகாலமைப்பு மேம்பாட்டுத் திட்டம் மாநில முதல்வர் மேதகு லிம் குவான் எங் அவர்களால் துவக்க விழாக்கண்டது. இம்மேம்பாட்டுத் திட்டம் மாநில பொருளாதார திட்டமிடல் பிரிவு, பொதுப்பணித் துறை, வட மாவட்டம் மற்றும் நிலம் அலுவலகம், மற்றும் செபராங் பிறை நகராண்மைக் கழக ஒத்துழைப்புடன் அமலுக்கு வருகிறது.

பட்டர்வோர்த் ஜாலான் சீராம் சாலை மற்றும் வடிகாலமைப்பு மேம்பாட்டுத் திட்டத்தை தொடக்கி வைத்தார் பினாங்கு மாநில முதல்வர் மேதகு லிம் குவான் எங்

பினாங்கு மாநில அரசு கிராமப்புற மற்றும் நகர்ப்புற உள்கட்டமைப்பு மற்றும் அடிப்படை வசதிகளின் வளர்ச்சியை மேம்படுத்தும் பொருட்டு இத்திட்டம் அமலுக்கு வருகிறது. இத்திட்டத்திற்காக இவ்வாண்டு வரையறுக்கப்பட்ட பட்ஜெட்டில் ரிம32.7 மில்லியன் ஒதுக்கீடுச் செய்யப்பட்டுள்ளதைச் செய்தியாளர் சந்திப்பில் சுட்டிக்காட்டினார் மாநில முதல்வர் மேதகு லிம் குவான் எங். மேலும், ஆறு சாலை விரிவாக்கம், சாலை சீரமைப்பு மற்றும் வடிகாலமைப்பு மேம்படுத்தும் திட்டங்களுக்காக ரிம86.3 மில்லியன் நிதியை மாநில அரசு ஒதுக்கியுள்ளது.

பட்டர்வோர்த் ஜாலான் சீராம் மற்றும் வடிகாலமைப்பு மேம்பாட்டுத் திட்டம் கடந்த 9 மே 2014 தொடங்கி 9 ஏப்ரல் 2015-ல் முடிவடையும். மாநில அரசு பிரிமா தனியார் நிறுவன (ADZ Prima Sdn. Bhd)ஒப்பந்ததாரரை நிர்ணயித்துள்ளது. இத்திட்டம் Butterworth Outer Ring Road (BORR) துவங்கி ஜாலான் சுங்கை ஞியோர் முதல் ஜாலான் தெலாகா ஆயிர் – ஜாலான் ராஜா ஊடா வரை மேம்பாடுக் காண்கிறது. இத்திட்டத்தில் இருவழி சாலைகளை நான்கு பாதைகளாக அதாவது இருவழியிலும் இரண்டு வழி பாதைகள் அமைக்க திட்டமிடப்பட்டுள்ளது. இத்திட்டத்தை அமல்படுத்த மாநில அரசு ரிம4.29 மில்லியன் ஒதுக்கீட்டுள்ளது. . இத்திட்டத்தின் வழி பொதுமக்கள் எதிர்நோக்கும் போக்குவரத்து நெரிசல் களையப்படுவதோடு வியாபார வாய்ப்புகளும் மேம்படுத்தப்படும். இந்நிகழ்வில் பாகான் டாலாம் சட்டமன்ற உறுப்பினர் திரு தனசேகரனும் கலந்து சிறப்பித்தார்.

பட்டர்வோர்த் ஜாலான் சீராம் சாலை மற்றும் வடிகாலமைப்பு மேம்பாட்டுத் திட்ட மாதிரி வரைப்படம்.
}


பண்டார் காசியாவின் முதல் பொதுச் சந்தை  ரிம68.7 மில்லியன் செலவில் நிர்மாணிப்பு – முதல்வர்

ஜார்ச்டவுன் – மாநில அரசாங்க நிறுவனமான, பினாங்கு மேம்பாட்டுக் கழகம்(பி.டி.சி),  ரிம68.7 மில்லியன் செலவில் பண்டார் காசியாவில் முதல் பொதுச் சந்தை கட்டுமானத் திட்டத்தை செயல்படுத்துகிறது.

பி.டி.சி இன் 7.69 ஏக்கர் நிலப்பரப்பில் பொதுச் சந்தை மற்றும் அங்காடி வளாகம் நிர்மாணிக்கப்படும் என்றும் 2025 ஆம் ஆண்டில் முழுமையாக நிறைவடையும் என்றும் எதிர்பார்க்கப்படுவதாக   மாநில முதல்வர் மேதகு சாவ் கொன் இயோவ் இத்திட்டத்தை அதிகாரப்பூர்வமாகத் தொடக்கி வைத்து இவ்வாறு கூறினார்.

இது பண்டார் காசியாவில் கட்டப்படும் முதல் பொதுச் சந்தை என்பது குறிப்பிடத்தக்கது.

“7.69 ஏக்கர் நிலப்பரப்பில் கட்டப்படும் இந்தப் பொதுச் சந்தையில் 82 லோட் அங்காடிக் கடைகள்; 32 கடைகள்; 20 மூடப்பட்ட கடைகள்; 78  திறந்தவெளி அங்காடி வளாகம், 753 வாகன நிறுத்துமிடம் மற்றும் பல பொது வசதிகளும் இதில் இடம்பெறும்.

“இது பத்து காவான் தொகுதியில் குறிப்பாக பண்டார் காசியாவில் நீண்ட காலமாக திட்டமிடப்பட்டத் திட்டமாகும்.

“இத்திட்டம் செயல்படுத்துவதன் மூலம் இப்பகுதியில் இருக்கும் அங்காடிக் கடைகளை ஓரங்கே அமைக்கத் துணைபுரியும். மேலும், பண்டார் காசியா துரித வளர்ச்சி அடைந்து வரும் தொழிற்துறை பேட்டை மற்றும் நவீன நகரமாகும்.

“எனவே, இந்தப் பொதுச் சந்தை அமைப்பதன் மூலம் அவர்கள் அங்கு வியாபாரம் செய்ய அனுமதி வழங்கப்படுவர்,” என்று பத்து காவான் நாடாளுமன்ற உறுப்பினருமான சாவ் கூறினார்.

செபராங் பிறை மாநகர் கழகம்(எம்.பி.எஸ்.பி) இப்பகுதியில் அதிகரித்து வரும் உரிமம் அற்ற  அங்காடிக் கடைகள் குறித்து உரிய நடவடிக்கைகள் மேற்கொள்ள வேண்டும். அமலாக்க அதிகாரிகள் அங்காடி வியாபாரிகளை சரியான முறையில் கையாள வேண்டும். அதேவேளையில், அவர்களின் வியாபாரம் பாதிக்காத வகையில் மாற்று இடம் அல்லது வசதிகள் அமைக்க உத்தேசிக்க வேண்டும் என கேட்டுக் கொண்டார்.

பண்டார் காசியா மேம்பாட்டுப் பெருந்திட்டமானது வீட்டுவசதி, வணிகம், கலப்பு மேம்பாடு, தொழில்துறை, பொழுதுபோக்கு, உள்கட்டமைப்பு மற்றும் பிற பொது வசதிகளை உள்ளடக்கியது. தற்போது

அதன் வளர்ச்சியின் முக்கிய

அம்சமாக இந்துப் பொதுச் சந்தை மேம்பாட்டுத் திட்டம் அமைகிறது.

பத்து காவான் தொகுதியில் போக்குவரத்து நெரிசல் உட்பட பல சாவல்கள் எதிர்நோக்குவதாக

தேர்தல் பிரச்சாரத்தின் போது அறியப்பட்டதாக முதல்வர் கூறினார். ஒவ்வொரு சவால்களும் தீர்வுக் காண முற்படுவதாக முதல்வர் நம்பிக்கை தெரிவித்தார்.

பண்டார் காசியாவில் நிர்மாணிக்கப்படும் பொதுச் சந்தை பினாங்கு மாநிலத்தின் 60வது பொதுச் சந்தை ஆகும். இது இந்த வட்டாரத்தில் வாழும் பொது மக்கள் மற்றும்

சூரியா 1 அடுக்குமாடிக் குடியிருப்பு உட்பட அனைவரும் ஒரு நற்செய்தி என மாநில உள்ளாட்சி, வீட்டு வசதி, நகர்ப்புற மற்றும் கிராமப்புற திட்டமிடல் ஆட்சிக்குழு உறுப்பினர் ஜெக்டிப் சிங் டியோ கூறினார்.

இந்நிகழ்ச்சியில், புக்கிட் தம்புன் மாநில சட்டமன்ற உறுப்பினர், கோ சூன் ஐக்; செபராங் பிறை மாநகர் கழக மேயர் (எம்.பி.எஸ்.பி), டத்தோ அசார் அர்ஷாத்; பி.டி.சி தலைமை நிர்வாக அதிகாரி, டத்தோ அஜீஸ் பக்கார்; பினாங்கு பொதுப்பணித்துறை இயக்குனர், Ir. அஹ்மத் நட்ஸ்ரி அப்துல் மஜித் மற்றும் தொடர்புடைய பிரதிநிதிகள் கலந்து கொண்டனர்.

இதற்கிடையில், சூரியா 1 பத்து காவான் அடுக்குமாடி குடியிருப்புகளின் மேம்பாட்டுத் திட்ட நிறைவு மற்றும் இணக்கச் சான்றிதழுக்கான (சிசிசி) எம்.பி.எஸ்.பி இன் வாக்குறுதிகளில்

ஒன்று  பொதுச் சந்தைத் கட்டுமானம்  திட்டம் என்று அஜீஸ் கூறினார்.

“இத்திட்டம் நிறைவு பெற்றவுடன், இந்தப் பொதுச் சந்தை மற்றும் வணிகக் கட்டிடம் உரிமை மற்றும் நிர்வாகத்தின் நோக்கத்திற்காக எம்.பி.எஸ்.பி-யிடம் ஒப்படைக்கப்படும்,” என்று அவர் கூறினார்.


பண்டார் காசியா பூப்பந்து விளையாட்டு அரங்கம் பொதுப் பயன்பாட்டிற்குத் திறக்கப்பட்டது

பத்து காவான் – பண்டார் காசியாவில் உள்ள பூப்பந்து விளையாட்டு மைதானம், அதன் பயனர்களுக்கு மிகவும் உகந்த விளையாடும் சூழலை உருவாக்க புதிய அம்சங்களுடன் அமைக்கப்பட்டுள்ளது.

கடந்த காலங்களில் இம்மண்டபம் சரியாக நிர்வகிக்கப்படாத நிலையில், அண்மையில் பூப்பந்து மைதானமாக மாற்றப்பட்டு பண்டார் காசியா கிராம சமூக மேலாண்மை கழகத்தின் (MPKK) உறுப்பினர்களால் இம்மண்டபம் நிர்வகிக்கப்படுகிறது.

பராமரிப்பு அரசாங்க முதலமைச்சர் மேதகு சாவ் கொன் இயோவ் கூறுகையில், கடந்த ஆண்டு எம்.பி.கே.கே இந்த மண்டபத்தை புதுப்பித்து பூப்பந்து மைதானமாக மாற்ற தேவையான நடவடிக்கைகளை மேற்கொள்ள ஒதுக்கீடு கோரியிருந்தது, என்றார்.

“கோரிக்கையின் அடிப்படையில், நாங்கள் ரிம40,000 நிதியுதவியை அங்கீகரித்தோம். இது இங்குள்ள வசதிகளை மேம்படுத்த, குறிப்பாக பூப்பந்து கோர்ட் மற்றும் பிறவற்றை நிறுவப் பயன்படுத்தப்பட்டது.

“முன்னாள் புக்கிட் தம்பூன் சட்டமன்ற உறுப்பினர் கோ சூன் ஐக் அவர்களும் மண்டபத்திற்குள் விளக்குகளை நிறுவுவதற்கு ரிம20,000-ஐ எம்.பி.கே.கே உறுப்பினர்களுக்கு நிதியுதவியாக பங்களித்துள்ளார் என்பதையும் நான் அறிகிறேன்.

“பண்டார் காசியாவில் அதிகமான மக்கள் வாழ்கின்றனர், மேலும் இங்குள்ள விரைவான குடியிருப்பு வளர்ச்சியைக் கருத்தில் கொண்டு எதிர்காலத்தில் அது தொடர்ந்து அதிகரிக்கப்படும்.

“மாநிலத்தில் உள்ள உள்ளூர் சமூகத்தினரிடையே ஆரோக்கியமான வாழ்க்கை முறையை மேம்படுத்தும் மாநில அரசின் இலக்கின் ஒரு பகுதியாக இது அமைகிறது,” என இன்று பண்டார் காசியாவில் பூப்பந்து மைதானத்தை திறந்து வைப்பதற்கு முன் சாவ் தனது உரையில் கூறினார்.

அதுமட்டுமின்றி, மண்டபத்தின் பின்புறம், மாநில வேளாண்மைத் துறையின் முயற்சியில் ‘Farmers to Farmers’ திட்டத்தின் கீழ் நகர்ப்புறத் தோட்டம் அமைக்கப்பட்டுள்ளது.

இது பராமரிப்பு அரசாங்க ஆட்சிக்குழு உறுப்பினர் டாக்டர் நோர்லேலா அரிஃபின் தலைமையில் மேம்பாடுக் காண்கிறது.

வேளாண்மைத் துறை துணை இயக்குநர் நூர்லியானா சம்சுடின் கருத்துப்படி, இந்தத் திட்டத்தைச் செயல்படுத்த நூர்லேலா அலுவலகம் மூலம் மொத்தம் ரிம30,000 ஒதுக்கப்பட்டது, என்றார்.

“இப்போது, இந்தத் திட்டத்தை நிர்வகிப்பதற்கு நாங்கள் பண்டார் காசியா எம்.பி.கே.கே குழுவினரை நியமித்துள்ளோம்,” என்று நூர்லியானா முன்னதாக இந்த முன்முயற்சி குறித்து கருத்து கேட்டபோது கூறினார்.

முன்னதாக, செபராங் பிறை மாநகர் கழக (எம்.பி.எஸ்.பி) மேயர் டத்தோ அசார் அர்ஷாத் வருகையளித்தார்.

கம்போங் பாகான் புக்கிட் தம்புன் கிராம சமூக மேலாண்மை குழுவிடம் (MPKK) ஒப்படைக்கப்பட்ட படகில் சாவ் (நடுவில்) பயணித்தார்.

பின்னர், சாவ் புக்கிட் தம்புன் ஜெத்தியை பார்வையிட்ட போது, அங்கு சுற்றுச்சூழல் சுற்றுலாவை மேம்படுத்துவதற்காகப் பராமரிப்பு மாநில அரசாங்கம் ரிம79,500 மதிப்புள்ள ஒரு படகை வாங்கியுள்ளதாக அவர் அறிவித்தார்.

கம்போங் பாகான் புக்கிட் தம்புன் கிராம சமூக மேலாண்மை குழுவிடம் (MPKK) ஒப்படைக்கப்பட்ட படகில் ஒரு நேரத்தில் 12 பயணிகள் வரை பயணிக்க முடியும், என்றார்.

“இந்தப் படகில் பயணிப்பதன் மூலம் தீவுச் சுற்றுலா மீன்பிடித்தல் மற்றும் சுற்றுலாப் பயணிகளை இங்குள்ள புகழ்பெற்ற மீன் கூண்டுகளைப் பார்வையிடுவதை ஊக்குவிக்க முடியும்.

“கம்போங் பாகான் புக்கிட் தம்புன் எம்.பி.கே.கே முன்னதாக படகை வாங்குவதற்கு எங்களிடம் ஒதுக்கீடு கோரியிருந்தது.

மண்டபத்தின் பின்புறம், மாநில வேளாண்மைத் துறையின் முயற்சியில் ‘Farmers to Farmers’ திட்டத்தின் கீழ் நகர்ப்புறத் தோட்டம் அமைக்கப்பட்டுள்ளது.

“எனவே, அவர்களின் கோரிக்கை இப்போது நிறைவேற்றப்பட்டுள்ளது,” என பத்து கவான் நாடாளுமன்ற உறுப்பினருமான சாவ் கூறினார்.


பத்து உபானில் விரைவில் மலிவுவிலை வீடுகள் அமைக்கப்படும் – குமரேசன்

பத்து உபான் -கடந்த 2020 ஜுலை,23 அன்று நடைபெற்ற மாநில ஆட்சிக்குழு கூட்டத்தில் லோட் 9117 மற்றும் மாநில முதல்வர் அலுவலக வாரியத்திற்கு (சி.எம்.ஐ) சொந்தமான லோட் 20113 நிலத்தில் மலிவு விலை வீடுகள் அமைக்க மாநில அரசு முனைப்புக் காட்டியுள்ளது.

அந்தப் பகுதியில் கடைகள், பொதுச் சந்தை, பல்நோக்கு மண்டபம், விளையாட்டு அரங்கம், வாகனம் நிறுத்துமிடம் மற்றும் இதர அத்தியாவசிய வசதிகளுடன் இந்த மேம்பாட்டுத் திட்டம் இடம்பெறும் என குமரேசன் 2021-ஆம் ஆண்டின் நாட்காட்டிகளை பொது மக்களுக்கு வழங்கிய பின்னர் செய்தியாளர் சந்திப்புக் கூட்டத்தில் இவ்வாறு கூறினார்.

பினாங்கு வடக்கிழக்கு மாவட்டத்தில் மாநில அரசிற்கு சொந்தமான லோட் 9117 நிலப்பரப்பில் மேம்பாட்டுப் பணி மேற்கொள்ளும் திட்டம் நீண்ட இழுப்பறிக்கு பின்னர் ஒரு முடிவுக்கு வந்துள்ளதை பத்து உபான் சட்டமன்ற உறுப்பினர் வரவேற்றார்.

அந்நிலத்தில் பாலர்ப்பள்ளி மற்றும் அங்காடி கடைகளுடன் கூடிய பல்நோக்கு மண்டபம் அமைக்க மாநில அரசுடன் ஹம்னா தனியார் நிறுவனமும் இணக்கம் கொண்டுள்ளது.

ஹன்னா தனியார் நிறுவனம் கடந்த 2018-ஆம் ஆண்டு நவம்பர் மாதம் அன்று தாக்கல் செய்யப்பட்ட நீதிமன்ற வழக்கு (கோலாலம்பூர் உயர் நீதிமன்றத்தில்) விண்ணப்பதாரரின் ஆரம்ப சம்மன்களின் விசாரணையின் போது (27 ஜூலை 2020) அன்று தீர்வுக்கான ஒப்பந்தத்தை எட்டியுள்ளது. மேம்பாட்டாளர் எந்தவொரு கட்டணமும் இன்றி தாக்கல் செய்யப்பட்ட வழக்கை திரும்பப் பெற ஒப்புக்கொண்டுள்ளதை சட்டமன்ற உறுப்பினர் குமரேசன் பாராட்டினார்.


பத்து உபான் தொகுதியின் வளர்ச்சிக்காக தொடர்ந்து சேவையாற்றுவேன் – குமரேசன்

பத்து உபான் – அண்மையில் நடைபெற்ற பொதுத் தேர்தலில் இரண்டாம் தவணையாக பத்து உபான் சட்டமன்ற உறுப்பினர் குமரேசன் ஆறுமுகம் வெற்றிப் பெற்றார். இவர் 16,000-கும் அதிகமான ஓட்டு வித்தியாசத்தில் மீண்டும் ஒருமுறை மக்களின் பேராதரவை பெற்று மகத்தான வெற்றி மகுடத்தைச் சூடினார்.

சட்டமன்ற உறுப்பினர் குமரேசன் பத்து உபான் தொகுதியின் வளர்ச்சிக்காகத் தொடர்ந்து சேவையாற்ற இருப்பதாக அண்மையில் முத்துச் செய்திகள் நாளிதழ் நிருபர்கள் உடனான

நேர்க்காணலின் போது இவ்வாறு கூறினார்.

அவ்வாட்டாரத்தின் அடுத்தக்கட்ட மேம்பாட்டுத் திட்டங்களைப் பற்றிய வேள்விக்கு, அவர் சுங்கை டுவாவில் 445 யூனிட் வாங்கும் சக்திக்கு உட்பட்ட வீடுகளை அமைக்க இணக்கம் கொண்டுள்ளதாகத் தெரிவித்தார். இதனிடையே, சுங்கை டுவா, தாமான் பெக்காக்கா மற்றும் பத்து உபானில் பொதுச் சந்தை அமைக்க மாநில அரசிடம் கோரிக்கையை முன் வைக்கவுள்ளார்.

“மேலும், பத்து உபான் அல்லது பாயான் பாரு பகுதியில் ஈமச்சடங்கை மேற்கொள்ள இஸ்லாம் அல்லாதோர் பயன்படுத்தும் வகையில் ஈமச் சடங்கு மையத்தை அமைக்கத் திட்டமிட்டுள்ளேன். இவ்வட்டார மக்கள் இறுதிச் சடங்குக்காக பத்து லஞ்சாங்கிற்குச் செல்ல நேரிடுகிறது. இப்பகுதியில் உள்ள மக்களும் பயன்பெறும் வகையில் சரியான இடத்தை அடையாளங்கண்டு விரைவில் இத்திட்டத்தை மேற்கொள்வேன்,” என குமரேசன் தெரிவித்தார்.

தொடர்ந்து, இளைஞர்கள் தொழிற்கல்வியில் முன்னணி வகிக்க பினாங்கு திறன் மேம்பாட்டுக் கழகம், தனியார் நிறுவனம், பன்னாட்டு நிறுவனங்கள், அரசு துறை மற்றும் தொழிற்கல்வி கல்லூரிகளுடன் இணைந்து சேவையாற்ற உறுதிபாடு தெரிவித்தார். இதன் மூலம், இளைஞர்களிடையே வேலை இல்லா திண்டாட்டம் குறைவதோடு திறன்மிக்க தொழிலாளர்களை நம் மாநிலத்தின் வளர்ச்சிக்கு உருவாக்க வழி வகுக்கும் என குமரேசன் தெரிவித்தார்.

“பினாங்கு இந்து அறப்பணி வாரியத்தின் புதிய தலைமைத்துவத்தின் கீழ் நிறைய மாற்றங்களையும் புதிய திட்டங்களையும் வகுத்துள்ளோம். இதன் வழி, பினாங்கு வாழ் இந்தியர்களின் நல்வாழ்வு பாதுகாக்கப்படும்,” என அதன் வாரியத்தின் ஆணையருமான அவர் குறிப்பிட்டார்.

பதிவாக, கடந்த 2018 முதல் ஜுன் 2023 வரை முதல் தவணை சட்டமன்ற உறுப்பினராக சேவையாற்றிய குமரேசன் ஐந்தாண்டுகளில் 112 மக்கள் திட்டங்கள் (projek rakyat); 233 நபர்களுக்கு சமூகநலத் திட்ட உதவிகள் வழங்குதல்; பினாங்கு வீடமைப்புப் பராமரிப்பு நிதியத்தின் கீழ் 45 பராமரிப்பு திட்டங்கள் வாயிலாக மின் தூக்கி பழுதுப்பார்த்தல், தண்ணீர் தொட்டி மேம்பாடு, கூரை மாற்றுதல், அடுக்குமாடி குடியுருப்புகளுக்கு சாயம் பூசுதல் மற்றும் நீர்ப்புகாப்பு (waterproofing) மேற்கொள்ளப்பட்டது.

இதனிடையே, இந்த ஐந்தாண்டுகளில் 67 மேம்பாட்டுத் திட்டங்கள் வாயிலாக சாலை விரிவாக்கம், பாதசாரி நடைப்பாதை அமைத்தல், சாலைகள், வடிகால்களை சரி செய்தல், PBA குழாய்களை மாற்றுதல், பாதுகாப்பு தண்டவாளங்களை நிறுவுதல் போன்ற திட்டங்களும் இடம் பெற்றன.

மேலும், STEM கல்விக்கு முக்கியத்துவம் அளிக்கும் வகையில் ஐந்து பள்ளிகளுக்கு (சுப்பிரமணிய பாரதி தமிழ்ப்பள்ளி உட்பட) மேகர் லெப் வகுப்பறையும் நிறுவ குமரேசன் உதவிகள் நல்கினார் என்பது குறிப்பிடத்தக்கது.

இதனிடையே, 30 ஆண்டுகாலமாக வெள்ளப் பிரச்சனையை எதிர் நோக்கியிருந்த மிட்டன் ஹைட்ஸ் பகுதியில் வெள்ள நிவாரண திட்டம் மேற்கொள்ளப்பட்டு அப்பிரச்சனைக்குத் தீர்வுக் காணப்பட்டது.


பத்து காவான் கால்நடை வளர்ப்பாளர்களுக்கு மாற்று இடம் வழங்கிவிட்டோம் – பேராசிரியர்.

மக்களின் பிரச்சனைகளைக் களையவே எப்பொழுதும் முக்கியதுவம் வழங்கிக் கொண்டிருக்கும் பினாங்கு மாநில அரசாங்கம் பத்து காவான் கால்நடை வளர்ப்பாளர்களின் விவகாரத்திலும் நியாயமான முறையில் பினாங்கு மேம்பாட்டு கழகத்தினரால் மாற்று இடத்தை வழங்கிவிட்டது என கொம்தாரில் நடைபெற்ற செய்தியாளர் சந்திப்பில் தெரிவித்தார் பினாங்கு மாநில இரண்டாம் துணை முதல்வர் பேராசிரியர் ப.இராமசாமி அவர்கள்.

கொம்தாரில் நடைபெற்ற செய்தியாளர் சந்திப்பில் பேசிய இரண்டாம் துணை முதல்வர் ப.இராமசாமி அவர்கள்.

இந்த மாற்று இடத்தைப் பெரும்பாலான கால்நடை வளர்ப்பாளர்கள் ஏற்றுக் கொண்ட போதிலும் அதைச் ஒரு சில குறிப்பிட்ட கால்நடை வளர்பாளர்கள் மட்டுமே ஏற்றுக் கொள்ளாமல் மறுப்பதை சுட்டிக்காட்டினார். இதனிடையே, நாடாளுமன்ற உறுப்பினர் கஸ்தூரி பட்டு அவர்கள் பலமுறை சம்மந்தப்பட்ட கால்நடை வளர்ப்பாளர்களுடன் பினாங்கு மேம்பாட்டு கழகம், வட செபராங் பிறை நகராண்மைக் கழக நில அலுவலகம் மற்றும் இதர அரசாங்க நிறுவனங்களுடன் சந்திப்புக் கூட்டத்தை நடத்தியது குறிப்பிடத்தக்கதாகும். ஆனால், சில தரப்பினர் ஒத்துழைக்க மறுப்பதால் இந்நிலைமை மேலும் மோசமடைகிறது. பல ஆண்டுகளாக இந்தக் கால்நடை வளர்ப்பாளர்களின் விவகாரம் தொடர்ந்து கொண்டு போகும் வேளையில் அவர்களுக்கு உதவி செய்யும் நோக்கத்தில் மாநில அரசும் அத்தொகுதியின் நாடாளுமன்ற உறுப்பினரான கஸ்தூரி பட்டும் மாற்று இடம் வழங்க முன்வந்துள்ளனர் என்றார் இரண்டாம் துணை முதல்வர் அவர்கள்.

முற்றாக உடைக்கப்பட்ட பழமை வாய்ந்த பிறை சந்தை.

மாநில அரசு தகுந்த உதவிகளை வழங்கியும் அதனை பெற்று கொள்ள மறுக்கும் தரப்பினரை கடுமையாக சாடினார் பேராசிரியர். அதோடு, பொறுப்பற்ற சில தரப்பினரின் தவறான விவாதங்களையும் குற்றச்சாட்டுகளையும் நிறுத்திவிடும்படி சூளுரைத்தார். இதனிடையே, பழமை வாய்ந்த பிறை சந்தையை முற்றாக உடைத்த வெல்விஸ் தனியார் நிறுவனத்தின் செயலையும் அதற்கு காவல்துறையினர் வழங்கிய ஆதரவையும் வன்மையாக கண்டித்தார் அத்தொகுதியின் சட்டமன்ற உறுப்பினருமான ப.இராமசாமி அவர்கள்.} else {


பத்து காவான் தொகுதியை வழிநடத்த சாவ் கொன் இயோவ் சிறந்த தேர்வு – இராமசாமி

புக்கிட் தெங்கா – பத்து காவான் நாடாளுமன்றத் தொகுதி வேட்பாளராக பக்காத்தான் ஹராப்பான் கட்சியைப் பிரதிநிதித்து முதல்வர் சாவ் கொன் இயோவ் போட்டியிடுவதற்கு

பினாங்கு மாநில இரண்டாம் துணை முதல்வர் பேராசிரியர் ப. இராமசாமி முழு ஆதரவு அளித்துள்ளார்.

பிறை, புக்கிட் தெங்கா மற்றும் புக்கிட் தம்புன் ஆகிய மூன்று தொகுதிகளை உள்ளடக்கிய பத்து காவான் நாடாளுமன்ற தொகுதிக்கு சாவ் கொன் இயோவ் சிறந்த வேட்பாளர் என பேராசிரியர் ப.இராமசாமி புக்கிட் தெங்கா ஸ்ரீ மங்களநாயகி அம்மன் ஆலயத்தில் நடைபெற்ற பொது மக்களுடனான சந்திப்புக் கூட்டத்தில் இவ்வாறு கூறினார்.

“பத்து காவான் தொகுதியை வழிநடத்த சாவ் எங்களுக்குத் தேவை, அவர் தேர்ந்தெடுக்கப்பட்டால் நாடாளுமன்றத்தில் எங்களைப் பிரதிநிதித்துவப்படுத்துவார், என்று நம்பிக்கை தெரிவித்தார்.

“மாநில முதல்வர் குறிப்பிட்டது போல பினாங்கின் எதிர்காலம் பத்து காவான் என்பதால், அவர் இங்கு களமிறங்குவது சரியானத் தேர்வாகும்.

“நாங்கள் அவரை வரவேற்கிறோம், இங்குள்ள அனைவரும் சாவுக்கு உங்கள் வாக்குகளை அளிப்பீர்கள் என்று நம்புகிறேன்,” என பேராசிரியர் கேட்டுக் கொண்டார்.

இந்நிகழ்ச்சியின் போது சிறப்பு விருந்தினராக கலந்து கொண்ட சாவ், தன்னை ஆதரித்த இராமசாமிக்கு நன்றித் தெரிவித்தார்.

“மேலும், இத்தொகுதியில் அதிக வேலை வாய்ப்புகளை உருவாக்குதல்; வீடமைப்புத் திட்டத்திற்கு நிதி ஒதுக்கீடு போன்ற இந்திய சமூகப் பிரச்சனைகளில் கவனம் செலுத்துவேன்,” என்று அவர் கூறினார்.

சாவ் தனது உரையிலும், சிறந்த எதிர்காலத்திற்காக புத்திசாலித்தனமாக வாக்களிக்குமாறு வாக்காளர்களை வலியுறுத்தினார்.

“எங்கள் எதிர்கால சந்ததியினருக்கு சிறந்த எதிர்காலத்தை உருவாக்குவதே பக்காத்தான் ஹராப்பான் (PH) உறுதிமொழியாகும்.

“அடுத்த வாரம் நடைபெறும் பொதுத் தேர்தலில் ஒவ்வொரு வாக்காளர்களின் வாக்கெடுப்பும் நமக்கு சிறந்த எதிர்காலம் அமைய வித்திடும்,” என்று கூறினார்.

நிலையான அரசாங்கம் அமைந்தால் முதலீட்டாளர்கள் நம் நாட்டில் முதலீடு செய்வதில் மிகுந்த நம்பிக்கை கொள்வார்கள், என்றார்.

“PH-யால் பிரதமராக முன்மொழியப்பட்ட டத்தோஸ்ரீ அன்வார் இப்ராஹிம் நம் நாட்டை வழிநடத்த சரியான மற்றும் திறமையான நபர்,” என்று அவர் கூறினார்.

இந்த நிகழ்ச்சியின் போது புக்கிட் தெங்கா சட்டமன்ற உறுப்பினர் கூய் சியாவ்-லியுங், பாகான் டாலாம் சட்டமன்ற உறுப்பினர் சத்தீஸ் முனியாண்டி மற்றும் ஸ்ரீ மங்களநாயகி ஆலய நிர்வாக உறுப்பினர்களும் உடன் இருந்தனர்.

முன்னதாக, புக்கிட் தம்புனில் மகளிர் சமூகத்துடனான ஒரு தேநீர் அமர்விலும் சாவ் கலந்து கொண்டார்.


பத்து காவான் தொகுதி  வெள்ளப் பிரச்சனைக்குத் தீர்வுக் காண இணக்கம் – சாவ்

புக்கிட் தெங்கா – மாநில அரசு  கம்போங் டோக் மக்கள் எதிர்நோக்கும் வெள்ளப் பிரச்சனைக்குத் தீர்வுக் காண இணக்கம் கொண்டுள்ளது. இந்தக் குடியிருப்புப் பகுதி தாழ்வான நிலப்பரப்பில் இருப்பதால் அடிக்கடி வெள்ளம் ஏற்படுகிறது.

“மாநில அரசு, வடிக்கால் மற்றும் நீர்ப்பாசனத் துறை(ஜே.பி.எஸ்) மூலம் வெள்ள நிவாரணத் திட்டம் செயல்படுத்த ஆய்வு மேற்கொண்டு வருகிறது.   கம்போங் டோக் மட்டுமின்றி கம்போங் தொக் பஞ்சாங்

உட்பட பத்து காவான் தொகுதியில் பல இடங்களில் வெள்ளப் பிரச்சனைகள் ஏற்படுவதாகவும் கூடிய விரைவில் வெள்ள நிவாரணத் திட்டங்கள் செயல்படுத்த உத்தேசிக்கப்படும்,” என்று பத்து காவான் தொகுதி வேட்பாளரான சாவ் கொன் இயோவ் கம்போங் டோக் பொது மக்களுடனான சந்திப்புக் கூட்டத்தில் இவ்வாறு கூறினார்.

இந்த சந்திப்புக் கூட்டத்தில் இரண்டாம் துணை முதல்வர் பேராசிரியர் டாக்டர் ப.இராமசாமி,   புக்கிட் தெங்கா சட்டமன்ற உறுப்பினர் கூய் சியோவ்-லியுங், கம்போங் டோக், ஸ்ரீ மகா மாரியம்மன் ஆலய நிர்வாகத்தினர் மற்றும் பொது மக்கள் கலந்து கொண்டனர்.

பத்து காவான் வேட்பாளரான சாவ் கொன் இயோவ், கம்போங் டோக் பகுதியின் வடிக்கால் அமைப்பை நேரில் சென்று பார்வையிட்டார்.

இப்பகுதி  குடியிருப்பு மக்கள் வடிக்கால் அமைப்பு, சாலை அமைப்பு மற்றும் குப்பைகள் சேகரிப்பு ஆகிய பிரச்சனைகளை எதிர்நோக்குவதாக பிறை சட்டமன்ற உறுப்பினருமான பேராசிரியர் ப.இராமசாமி தெரிவித்தார்.

பத்து காவான் தொகுதியின் முன்னேற்றத்திற்கு சாவ் கொன் இயோவ் சிறந்த வேட்பாளர் என்றும் அவருக்கு ஆதரவு அளிக்குமாறும் பரப்புரையில் கூறினார்.


பத்து காவான் தொழிற்துறை பகுதி துரித வளர்ச்சி அடைந்து வருகிறது.

அமெனிதிக் நிறுவனம் பினாங்கு மாநில பத்து காவான் தொழிற்துறை பகுதியில் நிறுவும் பொருட்டு அடிக்கல் நாட்டு விழா இனிதே நடைபெற்றது
.
இந்நிகழ்விற்குச் சிறப்பு விருந்தினராக மாநில முதல்வர் மாண்புமிகு லிம் குவான் எங் அவர்கள் கலந்து கொண்டார்
.
இந்நிகழ்வில் அமெனிதிக் நிறுவனத் தலைமை நிர்வாக இயக்குநர் பிறையன் கொன்கெனன் மற்றும் மாநில முதல்வர் மாண்புமிகு லிம் குவான் எங் ஆகியோர் கையொப்பமிட்டு அதிகாரப்பூர்வமாகத் திறந்து வைத்தனர்
.

அமெனிதிக் நிறுவனம் என்பது மருத்துவ சாதனங்கள் அதாவது மருத்துவ நுகர்பொருட்கள்
,
செல் காப்பு
,
இரத்த சுத்திகரிப்பு சாதனம் மற்றும்

மருத்துவமனை

தீர்வுகளை

வழங்கும்

தலைச்சிறந்த மேலாண்மை நிறுவனமாகத் திகழ்கிறது
.

பினாங்கு மாநில மையல்கற்களாக அமையும் இந்த நிறுவனம்
12.26
ஏக்கர் நிலப்பரப்பில் கட்டப்படவுள்ளது
.
எனவே
700
உள்நாட்டு ஊழியர்களுக்கு வேலை வாய்ப்பு வழங்கப்படும் என்பது திண்ணம்
.
இதன் மூலம் மருத்துவ சாதனங்கள் தயாரிப்பில் சிறந்து விளங்கும் அமெனிதிக் நிறுவனம் உள்நாட்டு தொழிலாளர்களைத் தொழிற்திறன் மிக்கவர்களாக உருவாக்குவதற்கு அடித்தளமாக அமைகிறது
.

இந்நிகழ்வில் பினாங்கு மேம்பாட்டுக் கழக தலைமை இயக்குநர் டத்தோ ரொஸ்லி ஜாபார்
,
பினாங்கு மாநில முதலீட்டு இயக்குநர் லூ லீ லியன்
,
செபெராங் ஜெயா நகராண்மைக் கழகத் தலைவர் மைமுனா பின்தி முகமது ஷரிப் மற்றும் பல பிரமுகர்கள் கலந்து கொண்டு சிறப்பித்தனர்
.

இந்நிகழ்வைத் தொடர்ந்து இகோதோரியல் தங்கும் விடுதியில் நடைபெற்ற விருந்து உபசரிப்பில் கலந்து கொண்ட மாநில முதல்வர் வரவேற்புரையாற்றினார்
.

அமெனிதிக் நிறுவனத் தயாரிப்பில் மருத்துவ சாதனங்கள்

மாநில முதல்வர் மாண்புமிகு லிம் குவான் எங் மற்றும் அமெனிதிக் நிறுவனத் தலைமை நிர்வாக இயக்குநர் பிறையன் கொன்கெனன் இருவரும் அடிக்கல் நாட்டு விழாவில் கையொப்பமிட்டனர்.